KUMITAT PERMANENTI DWAR IX-XOGĦOL TAL-KAMRA

Laqgħa Nru 13

L-Erbgħa, 15 ta' Jannar 2014

Stampat fl-Uffiċċju tal-Iskrivan

Prezz €2.50

Laqgħa Nru 13

L-Erbgħa, 15 ta' Jannar 2014

Il-Kumitat iltaqa' fil-Palazz, il-Belt Valletta, fis-6.47 p.m.

PERMESS LILL-MEDIA

MR SPEAKER: Nagħti merħba lil kulħadd f'din il-laqgħa tal-Kumitat Permanenti dwar ix-Xogħol tal-Kamra.

Qabelxejn, hawn talba biex membri tal-media jingħataw il-permess jidħlu fil-Kumitat.

Il-permess ingħata.

Il-Minuti tal-Laqgħa Nru. 12, li saret fis-17 ta' Diċembru 2013, ġew ikkonfermati.

MR SPEAKER: L-Onor.

CARMELO ABELA: Mr Speaker, il-Minuti qed jirreferu għal ittra li ntbagħtet mis-Sur Sant liż-żewġ Whips.

Dakinhar kont għedt li ma rċevejthiex; però, kif mort id-dar, sibtha fil-posta, jiġifieri kienet intbagħtet.

Qed ngħid dan għall-korrettezza.

MR SPEAKER: Onor. Agius, inti rċevejtha wkoll?

DAVID AGIUS: Iva, Mr Speaker, irċevejtha.

MR SPEAKER: Mela l-ittra li bagħat dakinhar, għall-korrettezza tal-Minuti, irċevejtha kemm inti, Onor. Abela, kif ukoll inti, Onor. Agius.

Ngħaddu issa għax-Xogħol tal-Kamra.

Id-Deputat Prim Ministru u Ministru għall-Affarijiet Ewropej u Twettiq tal-Manifest Elettorali.

XOGĦOL TAL-KAMRA

LOUIS GRECH (Deputat Prim Ministru u Ministru għall-Affarijiet Ewropej u Twettiq tal-Manifest Elettorali): Mr Speaker, aħna qed nipproponu din l-aġenda għas-sessjonijiet li jmiss: nhar it-Tnejn, 20 ta' Jannar 2014, se nkomplu niddiskutu l-Abbozz ta' Liġi dwar il-Professjoni tax-Xogħol maż-Żgħażagħ, Abbozz nru.

It-Tlieta, 21 ta' Jannar, se nagħmlu mozzjoni dwar patents, li se tkun immexxija mis-Segretarju Parlamentari għall-Ġustizzja, u mbagħad, ikollna Abbozz ta' Liġi dwar Patents.

Imbagħad, ikollna l-Abbozz ta' Liġi li jemenda l-Kodiċi Kriminali, Emenda nru 3, li jiġi Abbozz nru 22 – it-Tieni Qari.

Imbagħad, hemm l-Abbozz ta' Liġi li jemenda l-Kodiċi Kriminali, Emenda nru 4, Abbozz nru.

23, fl-istadju tat-Tieni Qari; kif ukoll l-Abbozz ta' Liġi li jemenda l-Att dwar l-Affarijiet tal-Konsumatur, Abbozz nru 31 – it-Tieni Qari.

Dik hija l-aġenda tat-Tlieta, 21 ta' Jannar.

L-Erbgħa nipproponu li jkun hemm Abbozz ta' Liġi li jemenda l-Liġijiet tal-Komunikazzonijiet, Abbozz nru.

DAVID AGIUS: Ministru, ħu paċenzja bija: tat-Tnejn fhimtha li qed ngħidu li se nagħmlu l-Abbozz ta' Liġi dwar il-Professjoni tax-Xogħol maż-Żgħażagħ ...

LOUIS GRECH: Qed ngħidu li t-Tnejn se jkun hemm Abbozz ta' Liġi dwar il-Professjoni tax-Xogħol maż-Żgħażagħ; imbagħad, it-Tlieta nagħmlu l-mozzjoni dwar patents.

DAVID AGIUS: Jiġifieri, qed ngħidu għall-Mozzjoni 78, hux hekk?

LOUIS GRECH: Hekk hu.

Imbagħad se jkollna l-Abbozz ta' Liġi li jemenda l-Kodiċi Kriminali, Emenda nru.

3, l-Abbozz ta' Liġi li jemenda l-Kodiċi Kriminali, Emenda nru.

4, u l-Abbozz ta' Liġi li jemenda l-Att dwar l-Affarijiet tal-Konsumatur, Abbozz nru.

MR SPEAKER: Mela, dik il-ġurnata tat-Tlieta.

LOUIS GRECH: Hekk hu.

Għall-Erbgħa, 22 ta' Jannar, se jkollna l-Abbozz ta' Liġi li jemenda l-Liġijiet tal-Komunikazzjonijiet, Abbozz Numru 33,.

MARIO DE MARCO: L-Erbgħa se jkollna dak biss?

LOUIS GRECH: Jista' jagħti l-każ li jkun hemm il-kontinwazzjoni tal-oħra.

CARMELO ABELA: L-intenzjoni hi li l-Erbgħa, 22 ta' Jannar, nibdew bl-Abbozz ta' Liġi dwar il-Komunikazzjoni.

Jekk jitlesta matul is-seduta, immorru fuq xi abbozz ta' liġi li ma jkunx tlesta mill-ġurnata ta' qabel.

LOUIS GRECH: Għat-Tnejn, 27 ta' Jannar aħna qed nissuġġerixxu li jkun hemm il-mozzjoni tal-Oppożizzjoni dwar Kumitat Permanenti fuq is-Saħħa.

MR SPEAKER: Kien hemm mozzjoni tal-Onor.

LOUIS GRECH: Hekk hu.

F'dik il-ġimgħa għandu jkun hemm ukoll diskussjoni fuq il-mozzjoni tal-Oppożizzjoni dwar l-IIP.

MR SPEAKER: Hawnhekk għandu raġun l-Onor.

David Agius li qed jistaqsi: it-Tnejn se nibdew bil-mozzjoni tal-Onor.

LOUIS GRECH: Dawn huma l-proposti tagħna.

MR SPEAKER: Ħalli nibdew biċċa biċċa.

Intom min-naħa tagħkom, Onor. de Marco u Onor. Agius, kemm għandkom bżonn?

DAVID AGIUS: Seduta waħda biżżejjed.

LOUIS GRECH: Jiġifieri, għal dik għandhom bżonn seduta waħda.

DAVID AGIUS: Biżżejjed seduta waħda li tkun maqsuma bejn iż-żewġ naħat.

Il-ħin jinqasam indaqs bejn iż-żewġ naħat.

MR SPEAKER: Mela t-Tnejn tiġi eżawrita dik il-mozzjoni.

Mela nistgħu ngħaddu għat-Tlieta, 28 ta' Jannar, fejn hemm mozzjoni oħra tal-Oppożizzjoni.

L-Onor.

CARMELO ABELA: Dwar il-mozzjoni tas-Saħħa, informalment tkellimna bejn Gvern u Oppożizzjoni, jiġifieri sa dakinhar forsi tajjeb li nkomplu nitkellmu ftit ieħor informalment fuqha biex naraw kif nistgħu naslu.

Però, id-dibattitu jrid isir.

MR SPEAKER: Id-dibattitu huwa stradat għal nhar it-Tnejn, 20 ta' Jannar, u għandna bżonn ta' seduta waħda, bil-ħin jinqasam indaqs bejn iż-żewġ naħat.

Ngħaddu għall-ġurnata tat-Tlieta, fejn hemm il-mozzjoni tal-Oppożizzjoni dwar l-IIP.

LOUIS GRECH: Aħna qed nissuġġerixxu li jkun hemm żewġ seduti.

DAVID AGIUS: Jiena naħseb li jekk naqilbuhom ikun aħjar għaliex, fit-28 ta' Jannar – jekk m'inix sejjer żball – jidher li ngħatat data partikolari għal kumitat partikolari.

MR SPEAKER: Iva, fil-fatt kont se niġi għaliha.

DAVID AGIUS: Jiġifieri, it-Tnejn nibdew tal-IIP, u t-Tlieta nagħmlu tas-Saħħa.

Imbagħad, l-Erbgħa nkomplu tal-IIP.

MR SPEAKER: Hemmhekk għandek punt għax, fil-fatt, hemm id-data tal-Kumitat dwar il-Privileġġi, li xtaqt inkomplih on the 28th.

Nitlobkom titfu daqsxejn il-microphone.

Onor. Grech u Onor. de Marco, naħseb nistgħu nirrikapitolaw hekk.

It-Tnejn se mmorru għall-mozzjoni mhux tal-Onor.

Claudio Grech, imma għall-mozzjoni l-oħra.

It-Tlieta se mmorru għall-mozzjoni tal-Oppożizzjoni tal-Onor.

Qed neħodha li t-Tlieta wkoll se jkollna l-Kumitat dwar il-Privileġġi, ħalli ninformaw lill-Prim Ministru bħala l-ewwel xhud, biex jagħti x-xhieda tiegħu dakinhar fil-każ tal-Ksur ta' Privileġġ prima facie tal-Onor.

U l-Erbgħa nkomplu bil-mozzjoni … (Interruzzjonijiet)

L-Onor.

DAVID AGIUS: Se nieħu naqra feedback mingħand il-Membri li se jitkellmu min-naħa tagħna.

Issa, imbagħad araw intom kemm għandkom bżonn.

F'massimu ta' tliet seduti naħseb li ndaħħal lil kulħadd min-naħa tagħna; imbagħad intom araw kemm għandkom bżonn.

LOUIS GRECH: Din ta' tliet seduti naraha daqsxejn esaġerata fiha għax mhux l-ewwel darba li ġiet diskussa b'mod dettaljat.

MR SPEAKER: Ejja nkunu daqsxejn raġjonevoli.

LOUIS GRECH: L-ewwel għedna żewġ seduti, u issa qed ngħidu nagħmlu tliet seduti.

Jiena naħseb li se ntawlu u jkun hemm repetizzjoni.

Naħseb li t-talba ta' tliet seduti mhijiex ġustifikata.

MR SPEAKER: L-Onor.

MARIO DE MARCO: Il-Legal Notice per se hija l-ewwel darba li se tiġi diskussa fil-Parlament.

Ma ninsewx li din il-mozzjoni hija dwar avviż legali, u l-Avviż Legali qatt ma ġie diskuss fil-Parlament.

Id-dibattitu li sar fil-Parlament kien biss limitat għall-emendi tal-Liġi dwar iċ-Ċittadinanza.

Din se tkun l-ewwel opportunità li niddiskutu d-dettall, u d-dettall huwa fl-Avviż Legali.

Mingħajr ma nidħol fil-kwestjoni tad-dibattitu li qed isir bħalissa jew illum, jew li qed isir band'oħra, dan huwa suġġett sensittiv ġewwa pajjiżna, u naħseb li, jekk irridu nkunu sensittivi, almenu għal dan is-suġġett – li huwa suġġett importanti ħafna – u meta wieħed qed jikkonsidra li qed nitkellmu dwar l-Avviż Legali li, fl-aħħar mill-aħħar, qed iġib f'effett l-emendi li aħna ddiskutejna fil-Parlament, u l-qofol ta' din l-iskema huwa fid-dettall tal-iskema iktar milli fil-prinċipji li tkellimna dwarhom ukoll qabel il-Milied.

Jiena naħseb li dan huwa dibattitu li ma jistħoqqlux li jiġi ttrattat bi proċedura ta' giljottina.

Jiena ma rridx nidħol fil-mertu ta' kemm jixtiequ ħin il-kelliema tan-naħa tal-Gvern, però aħna qed naħsbu li fi tliet seduti min-naħa tagħna bħala kelliema tal-Oppożizzjoni jkunu biżżejjed.

Jekk intom qed taħsbu li seduta għalikom hija biżżejjed … (Interruzzjonijiet) Jiena ma nistax nikkontrolla kemm il-Gvern jixtieq li jkollu kelliema.

Nista' nitkellem biss għalija nnifsi.

Aħna qed ngħidu tliet seduti għall-kelliema tal-Oppożizzjoni fuq avviż legali daqshekk importanti, jiġifieri ħadd mhu qed jesaġera.

MR SPEAKER: Onor. de Marco, qabel ma nimxu mill-ewwel għat-tliet seduti, jista' wieħed jikkonsulta biex forsi jgħid kemm għandu bżonn eżatt?

Jiena qed ngħid hekk biex nipprovaw nersqu daqsxejn.

LOUIS GRECH: Naqbel mal-iSpeaker.

Barra minn hekk, nixtieq nikkoreġi xi ħaġa.

Aħna ma semmejna l-ebda proċedura ta' giljottina.

MARIO DE MARCO: Le, mhux qed ngħidlek li semmejtu.

LOUIS GRECH: U lanqas qed ngħid li m'aħniex sensittivi għal din l-issue.

Assumejna li fi tliet seduti għandna neżawrixxu s-suġġett.

MARIO DE MARCO: Mr Speaker, jiena nista' nissuġġerixxi – jiġifieri qed nieħu l-linja ta' kompromess li qed tipproponi s-Sedja – li forsi almenu nibdew b'erba' seduti.

Inti, Sur President, qed tgħid biex naraw daqsxejn kemm jista' ikun hemm kelliema, u pproponejt tliet seduti biex inkunu on the safe side.

Jiena naħseb li b'erba', jekk se nitkellmu fuq żewġ seduti kull wieħed, inkunu nafu ħafna aħjar.

Allura, provviżorjament, qed nitkellmu dwar erba'.

Però, mingħajr m'aħna qed ngħidu li … (Interruzzjonijiet).

MR SPEAKER: Nixtieq nisma' dwar x'għandu xi jgħid l-Onor.

Carmelo Abela fuq dan il-punt.

Jien, ovvjament, qed nagħti ħin biex forsi wieħed jasal.

L-Onor.

CARMELO ABELA: Mr Speaker, l-ewwel nett, il-Gvern huwa konxju li dan is-suġġett huwa ta' interess nazzjonali.

Mhux il-lok li niddibattu hawnhekk fuq is-sustanza tiegħu u kif wasalna s'hawn; imma l-prassi hi li fuq mozzjonijiet ta' dan it-tip normalment nieħdu seduta waħda.

Fil-fatt, qbilna ż-żewġ naħat tal-Kamra li fuq tas-Saħħa se nieħdu seduta waħda, għax normalment dejjem hekk kienet il-prassi.

Fuq din l-issue aħna stess ġejna bi proposta li ma nagħmlux seduta waħda biss, imma nagħmlu tnejn bil-ħin jinqasam indaqs bejn kelliema tal-Gvern u tal-Oppożizzjoni għax – nassigura lill-kollegi tan-naħa l-oħra – il-Gvern għandu numru ta' kelliema wkoll.

Mhux qed nirrestrinġu n-numru ta' kelliema, imma rridu nkunu dixxiplinati fil-ħin.

Dak li se jiġri.

Issa, mhux se taqa' d-dinja jekk intawlu, u minflok żewġ seduti nagħmlu tlieta, bil-ħin jinqasam indaqs.

Min-naħa tagħna lesti nikkonsidrawha.

Imma, li ngħidu żewġ seduti kull wieħed hija ftit esaġerata meta tqis li dan is-suġġett ġie diskuss sew u eżawrejnieh.

Aħna naħsbu li l-ħin li qed nissuġġerixxu huwa ħin adegwat.

Kull membru jista' jitkellem: però, għandna nirregolaw il-ħin kemm kull membru jitkellem.

MR SPEAKER: L-Onor.

DAVID AGIUS: Qed ngħidu li min-naħa tagħna rridu tliet seduti, għax dawn jagħmlu seba' sigħat u nofs, li jekk taqsamhom bejn 15-il deputat għandek nofs siegħa kull wieħed.

Qed ngħidlek nofs il-grupp parlamentari, meta dwar din il-materja diġà kelli request biex jitkellmu aktar minn 15-il membru.

Jiena nifhem x'qed jipproponi l-Gvern; però l-Gvern irid jifhem lilna wkoll.

Jien għandi numru ta' kelliema diġà ppreparati li jridu jitkellmu, u llum kellna laqgħa tal-Grupp Parlamentari fejn fiha wkoll jiena ħadt il-feedback tal-grupp tagħna.

Jiġifieri, wasalna għal dak l-ammont bi ħsieb ġenwin ibbażat fuq in-numru ta' nies li jridu jitkellmu.

MARIO DE MARCO: Qegħdin seduta 'l bogħod minn xulxin.

LOUIS GRECH: L-Onor.

Agius semma li jitkellmu għal nofs siegħa.

Jiena qed ngħid forsi wieħed jagħmilha inqas minn nofs siegħa.

Anke min-naħa tagħna, se nkunu dixxiplinati.

Imma nsomma, xi darba jrid isir l-eżerċizzju li ...

LOUIS GRECH: Għax imbagħad ikollok repetizzjoni.

Wieħed irid ikun prattiku wkoll.

Nissuġġerixxi li l-Whips jitkellmu bejniethom dwar dan.

MR SPEAKER: Jidher li hemm qbil min-naħa tal-Gvern li jkun hemm tliet seduti żgur.

LOUIS GRECH: Jekk hemm bżonn, nużaw ukoll il-Ħamis.

MR SPEAKER: Jiġifieri qegħdin hemmhekk, Onor. de Marco.

LOUIS GRECH: Però, ejja naraw x'se jkun hemm bżonn ta' kelliema miż-żewġ naħat, u naraw kif jista' jinqasam il-ħin.

MR SPEAKER: L-Onor.

MARIO DE MARCO: Nitlobkom tapprezzaw li se nkunu qegħdin niddiskutu għall-ewwel darba d-dettall tal-Avviż Legali.

Id-diskussjoni preċedenti kienet dwar l-Att dwar iċ-Ċittadinanza u l-emendi li kienu saru.

L-Avviż Legali qatt ma ġie diskuss, jiġifieri m'aħniex se nkunu qegħdin nirrepetu d-diskussjoni.

CARMELO ABELA: Inti għamilt referenza għal dibattitu ieħor.

(Interruzzjonijiet) Ma naħsibx li qed jieħdu 20 minuta, jieħdu tliet minuti kull wieħed.

(Interruzzjonijiet) Mhux qed ngħidlek nagħmlu l-istess, imma nistgħu nkunu aktar dixxiplinati fil-ħin.

MARIO DE MARCO: Kieku l-iStanding Orders tagħna kienu l-istess, konna nagħmlu l-istess.

MR SPEAKER: Ħalli nipprova nistrada l-affarijiet.

Fuq il-mozzjoni li ressaq l-Onor.

Jason Azzopardi biex il-Kamra tirrevoka u tannulla l-Avviż Legali 450 tal-2013 li tirrigwarda l-IIP, żgur qegħdin niftehmu li għandu jkun hemm tliet seduti.

Ikun hemm seduta t-Tnejn – għax it-Tlieta mhux se jkun hemm din il-mozzjoni, u se jkun hemm il-mozzjoni tal-Onor.

Claudio Grech – l-Erbgħa se jkun hemm il-mozzjoni fuq l-IIP, u l-Ħamis jerġa' ikun hemm seduta fil-Parlament biex tkompli tiġi diskussa din il-mozzjoni.

Jiena nissuġġerixxi li jkun hemm abbokkament bejn il-partijiet biex wieħed jipprova jasal dwar in-numru ta' kelliema, eċċ. Mill-bqija nistgħu nibqgħu mexjin bl-aġenda?

DAVID AGIUS: Mr Speaker, ħalli nagħmilha ċara, din mhux finali minn naħa tagħna.

MR SPEAKER: Le, jien ma ħadthiex li hija finali.

DAVID AGIUS: Fil-ġranet li ġejjin, se nkomplu niddiskutu bejnietna.

LOUIS GRECH: Dan huwa s-suġġeriment li eventwalment wieħed irid jara jekk hux se jaċċettah, kemm min-naħa tagħkom u kemm min-naħa tagħna.

U nafu wkoll li jrid ikun hemm qbil qabel ma nibdew.

MR SPEAKER: Li hu żgur hu li aħna qegħdin nitkellmu li, fis-seduta tat-Tnejn, 27 ta' Jannar, fis-seduta tal-Erbgħa, 29 ta' Jannar, u fis-Seduta tal-Ħamis, 30 ta' Jannar, se tiġi diskussa din il-mozzjoni dwar l-IIP.

Se nimxi daqsxejn, għax għandna ħafna xogħol hawnhekk.

Fuq ix-xogħol tal-Kamra, naħseb li għamilna programm ta' ġimagħtejn, u allura nistgħu nimxu fuq punti oħrajn.

AFFARIJIET OĦRA

MR SPEAKER: Ħalli niġi mill-ewwel fuq l-Ombudsplan tal-2014, kif rivedut wara l-aħħar laqgħa li, kif tafu intom, tqiegħed fuq il-Mejda tal-Kamra nhar it-Tnejn li għadda.

Ovvjament, għad trid tinsab data li fiha nkomplu u nikkonkludu d-diskussjoni dwar dan l-Ombudsplan biex tkun tista' titressaq mozzjoni relattiva fil-Parlament.

Nissuġġerixxu lill-partijiet biex niftehmu fuq data, jekk jogħġobkom.

DAVID AGIUS: Safejn niftakar jiena, kellna nistaqsu lill-Onor.

Abela jekk kienx se jagħmel iktar domandi.

CARMELO ABELA: Li ġara hu li l-aħħar seduta kelli mmur nitkellem fil-Kamra.

DAVID AGIUS: Onor. Abela, għalhekk qed inqajjem l-argument.

CARMELO ABELA: Mr Speaker, tista' tissuġġerixxi data inti meta jkun konvenjenti?

DAVID AGIUS: Biex nifhem ftit, inti għad għandek id-domandi?

Għax hu kien ġej ippreparat jagħti r-risposti.

Jiġifieri, aħna qed naqblu li tagħmel id-domandi tiegħek, hu jirrispondi, u mbagħad jekk ikun fadal x'jirrispondi jew nagħmlu seduta oħra jew inkella jirrispondi dak il-ħin.

CARMELO ABELA: Il-mistoqsijiet tiegħi mhumiex ta' barra minn hawn.

Ikun jista' iweġibhom dak il-ħin, m'hemmx għalfejn issir seduta oħra biex iweġibhom.

DAVID AGIUS: Għax hu qal li se jipprepara ruħu, imbagħad jirrispondi.

CARMELO ABELA: Ma nafx jekk il-Ministru Dalli kellhiex mistoqsijiet oħrajn x'tagħmel.

MR SPEAKER: Jidher li l-Ministru Dalli eżawriet id-domandi kollha.

DAVID AGIUS: Anke min-naħa tagħna eżawrejnihom.

MR SPEAKER: Però l-Ombudsman wiegħed li, fis-seduta li jmiss, jagħti r-risposti tiegħu, anke bil-miktub.

Jaf ukoll li inti kellek tagħmel xi domandi, u ġentilment se nħallu seduta oħra biex inti tkun tista' tagħmel id-domandi tiegħek.

Jekk ovvjament ikun hemm l-opportunità li ħaddieħor jagħmel id-domandi, jiġifieri by all means.

Diġà poġġejna l-ġurnata tat-28 ta' Jannar għal-laqgħa dwar il-Privileġġi li żgur ma nistgħux inpoġġu xogħol ieħor magħha.

Fid-29 ta' Jannar, naf żgur li għandna l-Viċi President tal-Kummissjoni Ewropea, imma ma nafx il-programm li għandi miegħu, jiġifieri dik il-ġurnata rridu naqbżuha.

DEBORAH SCHEMBRI: U jien, Mr Speaker, ikolli l-Kumitat tal-Affarijiet Soċjali.

MR SPEAKER: Mela fil-każ inħalluha għall-ġimgħa ta' wara.

Nissuġġerixxi li l-ewwel okkażjoni tkun it-Tnejn, 3 ta' Frar.

Araw tistgħux intom.

Tajjeb għalik, Onor. Schembri?

DEBORAH SCHEMBRI: Tajjeb, Mr Speaker.

MR SPEAKER: Il-ħin nagħmluh għall-ħabta tas-6.45 p.m. Mela, fit-3 ta' Frar inkomplu l-Ombudsplan 2014.

Il-Kumitat dwar il-Privileġġi jiltaqa' fit-28 ta' Jannar fis-6.45 p.m, diġà ftehemna fuqu.

Tajjeb fis-6.45 p.m. biex ninformaw lill-Prim Ministru?

LOUIS GRECH: Tajjeb, Mr Speaker.

MR SPEAKER: L-Onor.

DAVID AGIUS: Jiġifieri, qed nifhem li l-Kumitat dwar il-Privileġġi ta' dakinhar se jkollu biss lill-Prim Ministru.

MR SPEAKER: Kif ftehmna fl-aħħar seduta, Onor. David Agius, li l-ewwel xhud għandu jkun il-Prim Ministru.

DAVID AGIUS: U l-uniku wieħed u daqshekk; imbagħad m'aħniex se nġibu xhieda oħra?

MR SPEAKER: Le, le, naħseb se jkollna.

DAVID AGIUS: Imma qed naqblu li se jkun hemm il-Prim Ministru biss għal dik is-seduta.

CARMELO ABELA: Fl-ewwel laqgħa konna qbilna li l-ewwel xhud se jkun il-Prim Ministru.

DAVID AGIUS: Hu biss se jkun?

MR SPEAKER: U ovvjament isiru d-domandi.

CARMELO ABELA: Ma jfissirx li se jkun l-uniku xhud, imma … (Interruzzjonijiet)

Jiena diġà informajt lill-Kamra li kelli korrispondenza mill-Onor.

Kulħadd għandu kopja tal-ittra, u din kienet anke fil-media.

Nixtieq ukoll li niftehmu fuq data biex jiltaqa' il-Kumitat Magħżul biex ikompli jiddiskuti u jiffinalizza dak l-abbozz ta' liġi – li kulħadd għandu kopja tiegħu – li waqqaf il-Kummissarju dwar l-iStandards, kif ukoll il-Kumitat Permanenti dwar l-iStandards, l-Etika u l-Imġiba Xierqa fil-Ħajja Pubblika.

Bħalma diġà għedt fir-rapport interim li tqiegħed fuq il-Mejda tal-Kamra f'Diċembru tas-sena l-oħra – dan poġġejnih in time għax kellna npoġġuh sa nofs ix-xahar – ovvjament irridu nilqgħu kull suġġeriment fuq dan l-abbozz.

Però, irridu niftehmu dwar data għal dan il-kumitat.

Mela, għat-3 ta' Frar għall-Ombusplan kollox sew, hux hekk?

Nistgħu niltaqgħu dik il-ġimgħa?

DAVID AGIUS: Mr Speaker, naħseb ikun aħjar jekk l-ewwel nitkellmu ftit mal-membri konċernati.

Jiena nixtieq li timxi kemm jista' ikun malajr.

DAVID AGIUS: Fl-4 ta' Frar tista'?

MR SPEAKER: Fl-4 ta' Frar mhux problema.

DAVID AGIUS: Wisq probabbli li l-Onor.

Zammit Dimech ikollu xi ħaġa.

DEBORAH SCHEMBRI: Fl-4 ta' Frar ukoll aħjar għalik.

MR SPEAKER: Se nipprovaw fl-4 ta' Frar.

F'dan il-każ, hemm l-Onor.

Justyne Caruana u l-Onor.

George Vella; imbagħad hemm l-Onor.

DAVID AGIUS: Naħseb li aħjar fl-4 ta' Frar.

MR SPEAKER: Mela, ħalli nipprovaw għall-4 ta' Frar.

Naraw jekk l-Onor.

George Vella jew l-Onor.

Justyne Caruana għandhomx xi safar.

Il-ħin dejjem nagħmluh wara l-ħin tal-mistoqsijiet fil-Plenarja.

Jiġifieri, fis-6.45 p.m. ikun tajjeb.

Nirreferi wkoll għar-Riżoluzzjoni tan-Nazzjonijiet Uniti tal-21 ta' Novembru 2005.

Kif tafu intom, kien ġie ddikjarat li s-27 ta' Jannar hija l-ġurnata li tikkommemora l-vittmi tal-Olokawst.

Din id-data se tkun it-Tnejn, 27 ta' Jannar.

Jekk taqblu, il-kommemorazzjoni nistgħu nagħmluha dakinhar stess.

Normalment, kif tafu intom, isiru interventi qosra miż-żewġ naħat tal-Kamra – persuna waħda minn kull naħa – imbagħad jiena nagħmel l-intervent tiegħi, u ssir minuta silenzju.

CARMELO ABELA: Jiena naqbel li għandha ssir il-kommemorazzjoni.

Forsi nistgħu nikkonsidraw li ssir qabel il-mozzjoni tal-Oppożizzjoni.

MR SPEAKER: Din ġeneralment ma ddumx aktar minn ħames minuti.

CARMELO ABELA: Jiġifieri jkun hemm kelliem minn kull naħa, flimkien mal-iSpeaker.

Nistgħu nibdew fis-6.00 p.m., nagħmlu l-ħin tal-mistoqsijiet sas-6.15 p.m. jew sas-6.20 p.m., imbagħad nieħdu l-aħħar għaxar minuti għal din il-kommemorazzjoni.

Nixtieq niġi wkoll għar-Rappreżentant li għandna tal-Parlament Malti fil-Parlament Ewropew.

Kif tafu intom, hemmhekk għandna lis-sinjorina Pauline Abela.

Is-Sedja qed tipproponi li s-sinjorina Pauline Abela jittawlilha t-terminu tal-kuntratt tagħha b'xahrejn.

Dan għaliex, kif tafu intom – u l-Onor.

Louis Grech jista' jgħallimni aktar – il-Parlament Ewropew preżenti jxolji minħabba l-elezzjonijiet.

Abbażi ta' ftehim li kien intlaħaq f'dan il-Kumitat fil-leġislatura l-oħra, meta għall-ewwel darba ġie maħtur dan ir-rappreżentant, għandu jkun hemm sistema ta' rotazzjoni minn fost l-uffiċjali tal-Parlament.

Il-kuntratt jiskadi fi Frar, u allura jien qed ngħid li din tagħmel hemmhekk up to round about April.

Qed nitkellmu fuq estensjoni ta' xahrejn sa April, għax imbagħad għandek l-elezzjonijiet, u qabel Lulju ma jerġax jiġi convened il-Parlament Ewropew.

Ovvjament, irrid il-barka ta' dan il-Kumitat biex it-terminu tal-kuntratt tas-sinjorina Pauline Abela jiġi estiż.

Nista' ngħidilkom li hemm diġà l-persuna mill-Parlament, is-Sur Kenneth Curmi, li huwa Research Analyst, li huwa interessat li jitla'.

Jiena diġà informajt lil min kelli ninforma li nixtieq li s-sinjorina Pauline Abela tibqa' hemmhekk imqar for the next months.

Hawn qbil?

MR SPEAKER: Il-Clerk of the House għandu raġun, anzi rrid nagħmilha ċara li hawnhekk konna ftehmna li r-rappreżentanti tal-Parlament Malti fil-Parlament Ewropew ikunu nies li għallinqas ikunu fil-grad ta' research analyst biex ikollna nies li qed jagħmlu x-xogħol u li jkun hemm il-produzzjoni.

Din diġà ddiskutejniha, imma nixtieq nerġa' nikkonfermaha.

Issa araw intom, imma jiena naħseb li hekk għandu jkun, jiġifieri jkun hemm persuna li għallinqas ikollha ċertu livell.

L-Onor.

DEBORAH SCHEMBRI: Mr Speaker, jista' jkun li jkun hemm nies li jkunu wkoll ta' kwalità u bi kwalifiċi tajbin li jistgħu jagħmlu x-xogħol, u li ma jkollhomx it-titlu ta' research analyst.

Jiġifieri, naħseb li nkunu kważi qegħdin nillimitaw lilna nfusna rather milli niftħu l-pool ta' nies li jistgħu jkunu tajbin għax-xogħol jekk ngħidu li għandhom ikunu bilfors research analyst.

Ma naħsibx li naqbel li għandhom ikunu neċessarjament b'dak it-titolu.

MR SPEAKER: Ma kienx fil-perijodu tiegħi meta kien hemm id-deċiżjoni.

Il-Clerk of the House qed jgħidli li, fl-2011, jiġifieri fi żmien l-iSpeaker Michael Frendo, kien hemm qbil f'dak il-Kumitat li jkun hemm rotazzjoni minn fost ir-research analysts: però, ovvjament, dan kien suġġeriment.

Għalissa nħalluha kif inhi, imbagħad wieħed jara.

Ovvjament, għandu jkun uffiċjal mill-Parlament, jiġifieri mhux xi ħadd li jirrappreżenta lill-Parlament u ma jkunx uffiċjal tal-Parlament.

L-Onor.

MARIO DE MARCO: Xtaqt nistaqsi sempliċement b'kurżità.

Kif tiġi appuntata l-persuna li se tissostitwixxi lis-Sinjorina Pauline Abela?

Jiġifieri, ssir sejħa mill-uffiċċju?

MR SPEAKER: Il-proċedura hija li l-persuna turi interess li tixtieq tmur, u aħna rridu niddeċiedu.

Imma ssir sejħa interna?

MR SPEAKER: Ovvjament, sejħa interna fost l-uffiċjali tal-Parlament.

LOUIS GRECH: Hemm proċedura stabbilita fuqha.

DEBORAH SCHEMBRI: Naħseb qed jistaqsi jekk hux se jkun hemm sejħa interna.

IS-SUR RAY SCICLUNA (Skrivan tal-Kamra): L-unika persuna li wriet interess huwa s-Sur Curmi.

MR SPEAKER: Onor. de Marco, jiena s'issa fil-presidenza tiegħi ma kienx hemm ħatra simili.

Jiena sibt dak li hemm; però, għamilt sew li qajjimt il-punt ħalli nkunu nistgħu nimxu ma' proċedura stabbilita.

Ikun hemm call għal kulħadd.

LOUIS GRECH: U l-punt l-ieħor li semmiet l-Onor.

Schembri jagħmel sens, għax tajjeb li jkollok pre-rekwiżiti mingħajr ma teskludi, għax jista' jkun hemm nies interessati li ma jkunux research analysts.

MR SPEAKER: Mela fuq id-deċiżjoni li jkun hemm l-estensjoni tas-Sinjorina Pauline Abela naqblu, hux hekk?

MOZZJONI DWAR IT-TNEĦĦIJA TAL-IMĦALLEF LINO FARRUGIA SACCO

MR SPEAKER: Issa niġi għar-rapport tal-Kummissjoni għall-Amministrazzjoni tal-Ġustizzja dwar l-Imħallef Lino Farrugia Sacco.

Jien għaddejtilkom estratt ta' dak li ntqal fis-seduta nru 106, fejn kien hemm intervent kemm mill-Prim Ministru, kif ukoll mill-Kap tal-Oppożizzjoni.

Irrid ngħid li, wara dawn l-interventi u sakemm jien ġejt għal din il-laqgħa, illum waslet korrispondenza datata 15 ta' Jannar, mibgħuta mill-avukati tal-Imħallef Lino Farrugia Sacco fl-uffiċċju tagħna, u li hija indirizzata lill-Iskrivan tal-Kamra, li jien se naqra.

Din l-ittra tgħid hekk:

"15 ta' Jannar 2014

Lill-Iskrivan tal-Kamra

Kamra tar-Rappreżentanti,

Il-Palazz,

Qed niktbulek għan-nom tal-Imħallef Lino Farrugia Sacco a tenur tal-artikolu 175 tal-Ordnijiet Permanenti tal-Kamra.

Nirreferu għar-Rapport tal-Kummissjoni għall-Amministrazzjoni tal-Ġustizzja, riferibbli għall-Imħallef Lino Farrugia Sacco.

Ninformak li la hu u lanqas aħna qatt ma rċevejna kopja tar-Rapport, u kulma nafu huwa mill-media.

Għalhekk, nitolbu li jkollna kopja tiegħu.

In oltre xtaqna nirrilevaw li, fil-fehma umli tagħna, f'dan l-istadju, il-mozzjoni ta' Dr. Gonzi wara l-elezzjoni ġenerali tad-9 ta' Marzu 2013 u l-fatti kollha sussegwenti, m'għadhiex aktar fis-seħħ meta hemm Parlament ġdid, mandat ġdid mill-poplu, Prim Ministru ġdid, xort'oħra minn dak ta' qablu li kien ressaq il-mozzjoni, u meta Dr. Gonzi m'għadux membru tal-Kamra.

In oltre nitolbuk li ġġib għall-attenzjoni tal-iSpeaker li hemm rikors Kostituzzjonali pendenti u li l-eżitu tiegħu jista' jimpinġi fuq deċiżjoni tal-Kummissjoni.

Inselli għalik.

Il-firma fuq Stephen Farrugia Sacco ma tidhirx, jiġifieri hemm tliet firmatarji.

Din hija l-ittra li rċevejt illum.

Issa se nikkummenta fuq l-ewwel parti.

Fl-ewwel parti qed jingħad li huma għadhom ma rċevewx ir-Rapport tal-Kummissjoni.

Jien lill-Clerk of the House tajtu struzzjonijiet fejn bagħatna kopja uffiċjali lill-Imħallef ta' li tpoġġiet fuq il-Mejda tal-Kamra, ovvjament bagħatnihielu issa stess biex tasallu.

Illum nifhem li b'xi mod se tasallu.

Din l-ittra ntbagħtet bil-mail normali.

(Interruzzjonijiet) Jien ma weġibtux.

Għandek l-ewwel parti tal-ittra fejn qed jgħid li hu sal-lum għadu ma rċeviex ir-Rapport tal-Kummissjoni, multo magis li rċieva l-inkartament, jiġifieri la l-inkartament u lanqas ir-rapport.

Aħna bagħatna dak li huwa pubbliku.

Jiena li għamilt fis-seduta ta' nhar it-Tnejn issa bgħattulu.

Jien nixtieq niġbed l-attenzjoni dwar korrispondenza li ġiet mibgħuta llum, bid-data tal-lum stess, f'isem l-Imħallef Farrugia Sacco mill-avukati li qed jirrimarkaw fuq żewġ punti.

Ovvjament, din se nitfagħha għad-diskussjoni.

Dan huwa l-iktar punt saljenti, aktar minn kull ħaġa oħra.

Dan il-punt huwa dwar jekk il-mozzjoni tal-Prim Ministru ta' dak iż-żmien Lawrence Gonzi għadhiex fis-seħħ.

Imbagħad għandek il-punt l-ieħor, ċjoè li hemm proċeduri fil-Qorti dwar rikors Kostituzzjonali pendenti li ovvjament l-eżitu tiegħu qed jgħidu li jista' jimpinġi fuq l-istess deċiżjoni tal-kompożizzjoni tal-Kummissjoni għall-Amministrazzjoni tal-Ġustizzja.

Dawn huma ż-żewġ punti: l-ewwel wieħed naħseb li, f'dan l-istadju huwa aktar importanti għalissa mit-tieni waħda, għaliex għaddejja għad-diskussjoni min-naħa tagħkom.

Allura, jien nixtieq nisma' kemm min-naħa tal-Gvern, u anke min-naħa tal-Oppożizzjoni.

Irrid ngħid li s-Sedja dawn il-punti daħlet fihom sew.

Jiena, f'dan l-istadju, nixtieq nisma' lilkom.

Irrid ngħid ukoll li dak li jiġi deċiż minn dan il-Kumitat, jekk se tieħdu deċiżjoni, ovvjament dik tkun id-deċiżjoni.

Però, fin-nuqqas ta' deċiżjoni, jew fin-nuqqas ta' ċertezza dwar fejn se niġbdu l-proċedura, għax hawnhekk qed nitkellmu fuq proċedura u fuq l-ammissibilità ta' xi ħaġa biex inti timxi, hija xi ħaġa li ovvjament trid tiġi diskussa hawnhekk.

Irrid ngħid ukoll, mingħajr ma ninfluwenza lil ħadd – ovvjament jien qiegħed hawnhekk biex niċċerja – illi naħseb li tal-ewwel niddiskutu.

Però, kull parti, kemm il-Gvern kif ukoll l-Oppożizzjoni – u anke s-Sedja – inħossu li għandna nikkonsultaw, jew naraw biex inkunu nistgħu nikkonsultaw, b'mod profond legali din l-issue għax, ovvjament, wieħed irid jaraha wkoll għad-diskussjoni.

Issa f'idejkom.

L-Onor.

LOUIS GRECH: Jien għalissa se nagħmel żewġ kummenti qosra.

L-ewwel nett, jiena naqbel li aħna rridu nieħdu parir legali, għax nafu li l-Parlament ....

MR SPEAKER: Intom bħala Gvern?

LOUIS GRECH: Le, qed nitkellem aħna bħala Kumitat li għandu jkollu bażi legali, u jkun jaf perfettament dawn iż-żewġ punti mressqa u li jkollna an expert advice legali fuqhom.

Jien nemmen li mbagħad minn hemmhekk nimxu u naraw il-proċedura li għandha tittieħed.

Però, naqbel miegħek perfettament li wieħed irid ikun jaf preċiżament x'inhi l-pożizzjoni ta' dan il-Parlament; imbagħad, eventwalment, skont il-kummenti legali li jkollna u l-pariri legali, aħna nimxu.

It-tieni punt li rrid insemmi li m'għandux x'jaqsam ma' din l-ittra li semmejt int, Mr Speaker, hu li għalina wkoll kien inaċċettabbli li l-media kellha, b'xi mod jew ieħor, informazzjoni qabel ma kellek int, qabel ma kellu l-Prim Ministru, u qabel ma kellu l-Kap tal-Oppożizzjoni, meta din hija xi ħaġa daqshekk sensittiva.

Għalhekk nixtiequ nirreġistraw id-diżappunt tagħna.

MR SPEAKER: Dwar l-aħħar punt, nista' ngħidlek illi l-media kienet taf affarijiet ċertament li ma kontx naf jien, għaliex jien kelli nkun l-ewwel persuna li nkun a konjizzjoni ta' dan ir-rapport.

Fil-fatt, jien marbut mal-istess kapitolu tal-liġi nru.

369, li d-denunzja l-ewwel issir lill-iSpeaker, imbagħad l-iSpeaker, fl-ewwel opportunità li jkollu, jinforma lill-Kamra.

Jien kont sorpriż ukoll illi sakemm irċevejt ir-rapport kien hemm min mill-media li anke pprova jkellem lili fuq ir-rapport, meta r-rapport lanqas biss kien qiegħed f'idejja.

Din hija xi ħaġa inaċċettabbli, u verament … Jien din qed ngħidha għax għamilt sew li qajjimtha, u naħseb li anke min-naħa tal-Oppożizzjoni, l-Onor.

Simon Busuttil, l-istess ħaġa, meta għamel ir-reazzjoni tiegħu, l-ewwel li sema' bir-rapport kien dakinhar li poġġejtu fuq il-Mejda tal-Kamra.

U l-Prim Ministru kien korrett li rreġistra li hu qed jarah issa, u għamilha ċara li l-korrezzjoni tal-proċedura hija li l-iSpeaker jinforma lill-Parlament, kif fil-fatt jien għamilt fil-ġurnata tat-Tnejn, il-ġurnata meta ltaqa' il-Parlament.

L-Onor.

MARIO DE MARCO: Nista' nikkonferma li, anke min-naħa tagħna, jien rajt dak ir-rapport l-ewwel darba meta ġie mqiegħed fuq il-Mejda tal-Kamra.

Hija ħaġa skomda li rapporti hekk sensittivi, l-informazzjoni dwarhom tingħata lill-media: però ovvjament, naħseb li din hija xi ħaġa li forsi wieħed jista' jqajjimha kemm mal- President tal-Kamra, u forsi mal-Kummissjoni stess, li tgħid li huwa importanti ...

MR SPEAKER: Onor. Mario de Marco, ibqa' ċert li din mhux se tieqaf hawnhekk min-naħa tiegħi.

Nirringrazzjak.

MARIO DE MARCO: Għal dak li għandu x'jaqsam maż-żewġ punti sollevati, forsi m'inix konvint li għandna bżonn parir legali fuq żewġ affarijiet, għaliex fir-realtà forsi huwa l-ewwel punt li huwa ta' rilevanza legali, fis-sens li l-issue dwar jekk il-mozzjoni oriġinali hijiex valida jew le, allavolja ma narax x'differenza se tagħmel.

Jekk wieħed jara x'qal il-Prim Ministru, isib li dan qal hekk:

"Il-Kummissjoni tat id-deċiżjoni tagħha u jien, b'mod immedjat, se nkun qed nara li l-proċess ta' impeachment jitkompla mingħajr dewmien."

Kliem il-Prim Ministru ma kienx li se jippreżenta mozzjoni ġdida, iżda li se jkompli l-proċess ta' impeachment, liema proċess ovvjament beda bil-mozzjoni li ġiet ippreżentata mill-Prim Ministru, dak iż-żmien Dr. Lawrence Gonzi.

Wieħed ma tantx jista' jmur lura fuq preċedenti; però naħseb li l-aħħar preċedent kienet il-mozzjoni ta' impeachment li kienet ġiet ippreżentata dwar l-Imħallef Anton Depasquale dak iż-żmien.

Jekk m'inix sejjer żball, dak iż-żmien kien intlaħaq ftehim fil-House Business Committee li dik il-mozzjoni, allavolja kien hemm leġiżlatura ġdida bejn il-mozzjoni u t-tkomplija tas-smigħ ta' dik il-mozzjoni ...

MR SPEAKER: Onor. Mario de Marco, bil-permess tal-Kumitat, biex nistradaw id-diskussjoni.

Jien ippreparajt il-proċedura li ntużat fil-każ tal-Imħallef Depasquale, u se ngħaddi kopja tagħha lil kulħadd.

Ħalli nissospendi l-laqgħa għal ftit ħin u nagħmel kopja lil kulħadd.

MARIO DE MARCO: Sur President, qabelxejn ippermettili ftit.

Jekk fhimt sew kliem il-Prim Ministru korrettement, id-differenza f'dan il-legaliżmu, sa ċertu punt, huwa bejn jew li nkomplu l-proċess bl-istess mozzjoni li ġiet ippreżentata, jew inkella, jekk hemm argument legali dwar il-mozzjoni preċedenti, nifhem li l-Prim Ministru se jippreżenta mozzjoni ġdida, kif hu qal, sabiex jitkompla l-proċess ta' impeachment mingħajr dewmien.

Jiġifieri, hawnhekk m'aħniex qegħdin ngħidu li l-proċess se jieqaf għaliex il-mozzjoni preċedenti m'għadhiex aktar valida għaliex kien hemm bidla fl-eżekuttiv u fil-leġiżlatura.

Jekk qed nifhem sew, il-kwestjoni hawnhekk kollha hija li jew se nkomplu bl-istess mozzjoni, jew se tiġi ppreżentata mozzjoni ġdida mill-Prim Ministru.

Il-Prim Ministru ma tax indikazzjoni li hu qed jgħid: Le, mhux se nkompli.

Anzi, naħseb il-kliem tiegħu kien ċarissimu meta qal: Jien b'mod immedjat se nkun qed nara li l-proċess tal-impeachment jitkompla mingħajr dewmien.

Aktar ċar minn hekk ma naħsibx li seta' jkun il-Prim Ministru.

Jiġifieri, hawnhekk qed nitkellmu dwar teknikalità dwar jekk nistgħux inkomplu bl-istess mozzjoni, jew hemmx bżonn li ssir mozzjoni ġdida.

Naħseb hawnhekk, fair enough, min-naħa tagħna m'hemmx diffikultà li inti bħala Sedja tieħu l-parir legali neċessarju dwar x'inhu l-aħjar proċess bil-għan li l-proċess tal-impeachment jitkompla kif espress fi kliem il-Prim Ministru.

Naħseb li qed naqblu.

Però mbagħad, dwar il-kwestjoni l-oħra li hemm rikors kostituzzjonali pendenti, hawnhekk ma tantx naħseb li hija kwestjoni ta' parir legali.

L-istat ta' fatt huwa, assumendo, li dak li jgħid l-avukat ...

MR SPEAKER: Ejja nispostja d-domanda, għax forsi ma spjegajtx ruħi biżżejjed dwar it-tieni waħda.

MR SPEAKER: Il-Kumitat qiegħed jidħol fuq il-punt jekk jistenniex l-eżitu tal-kawża jew le.

Dak li qed jgħid.

Il-Kummissjoni stess ma waqqfitx il-proċess tagħha.

Il-Kummissjoni kellha l-istess kwestjoni quddiemha.

Il-Kummissjoni meta qed tisma' dan il-proċess, sar rikors kostituzzjonali.

L-istess ħaġa, il-Kummissjoni setgħet tieħu l-pożizzjoni li tgħid: Mela ladarba ġie ppreżentat rikors kostituzzjonali, jien għandi nissospendi l-proċess sakemm jiġi determinat ir-rikors kostituzzjonali.

MR SPEAKER: Imma insa x'għamlet il-Kummissjoni; x'se jagħmel il-Parlament issa!

Imma l-Kummissjoni għamlet hekk, baqgħet għaddejja u waslet għall-ġudizzju tagħha u ppreżentatulna r-rapport.

Aħna llum il-ġurnata għandna rapport ippreżentat quddiemna.

Ma naħsibx li aħna f'dan l-istadju nistgħu ninjoraw dan ir-rapport għaliex hemm rikors kostituzzjonali, anke fi kliem testwalment tal-Prim Ministru meta qal li se jkompli – b'mod immedjat – jara li l-proċess tal-impeachment se jitkompla mingħajr dewmien.

MR SPEAKER: Il-Ministru qed jgħid li l-proċedura għandha titkompla mingħajr dewmien; però, ovvjament, issa hawn dawn l-issues li jridu jiġu diskussi.

LOUIS GRECH: Jien nemmen li dak li esponejt inti, Onor. de Marco, probabbilment huwa korrett legalment; qed tgħidilna għaliex m'hemmx kwestjoni legali fiha.

Però aħna nippreferu li, jekk mhux problema għan-naħa tagħkom, aħna jkollna kjarifika fuq iż-żewġ punti mill-aspett legali.

Dan li qed tgħid int probabbilment huwa korrett.

Però nixtieq li l-parir legali li se nitolbu jgħid dawn l-affarijiet.

Forsi jekk huma korretti, kif qed tgħidhom int, jiġu mingħand dan l-espert legali li s-Sedja se tagħmel.

Mhux għax m'għandix fiduċja, imma ħalli jkollna xi ħaġa li hija oġġettiva fis-sens li lanqas ...

MARIO DE MARCO: Ministru, min-naħa tiegħi, fl-aħħar mill-aħħar m'għandniex diffikultà jekk il-President tal-Kamra jixtieq li jkollu … Jien kważi kważi ...

LOUIS GRECH: Il-Kamra kollha tixtieq li jkollna ...

DAVID AGIUS: Mr Speaker, naħseb li f'dan il-Kumitat aħna diġà kellna xi ħaġa simili ta' din.

Naħseb li jekk naraw x'ġara fil-passat u x'deċiżjoni ħa dan il-House Business Committee, m'għandniex għalfejn nitfixklu.

Il-House Business Committee, meta kellu każ kif għandna quddiemna issa – il-proċedura li ntużat fil-każ tal-Imħallef Depasquale – f'żewġ leġiżlaturi li ġew maqbuża – mis-seba' leġiżlatura, il-mozzjoni għaddiet għad-disa' leġiżlatura – dak il-House Business Committee kien iddeċieda li dik il-mozzjoni tibqa' fis-seħħ għax kien hemm rapport tal-Kummissjoni għall-Amministrazzjoni tal-Ġustizzja.

Jien ma jidhirlix li dan il-Kumitat għandu jagħmel xi ħaġa differenti minn kumitati oħrajn qablu meta l-każ huwa simili u l-istess.

MR SPEAKER: Mhux biex nikkoreġik ...

Imma hemm punti li nixtieq nagħmel referenza għalihom.

DAVID AGIUS: Jekk aħna nieħdu parir legali jew le dwar x'se nagħmlu llum, jekk din il-mozzjoni quddiemna hijiex xi ħaġa li dan il-Kumitat jista' jimxi fuqha jew le, hija l-istess ħaġa li kien hemm fil-każ tal-Imħallef Depasquale.

MR SPEAKER: Bħala Sedja ma naqbilx miegħek.

Ħu paċenzja.

Naħseb li l-Onor. de Marco kien korrett sa ċertu punt, u naħseb li għamel sew li … Meta kien hemm il-mozzjoni tal-Imħallef Depasquale – jekk tara l-kronoloġija – ssib li l-mozzjoni saret fis-seba' leġiżlatura, u ovvjament ġiet referuta lill-Kummissjoni għall-Amministrazzjoni tal-Ġustizzja.

Mela, din saret fil-15 ta' Mejju 1995, ġiet referuta fis-17 ta' Mejju 1995, ir-rapport ġie konkluż u ntbagħat fis-16 ta' Ġunju 1995 – jiġifieri xahar wara – u fil-25 ta' Settembru 1995, il-mozzjoni ddaħħlet fil-ktieb tal-mozzjonijiet.

Aħna dejjem qed nitkellmu fuq dik il-mozzjoni.

Mela, kienet iddaħħlet fil-ktieb tal-mozzjonijiet … Issa rrid ngħid ukoll, għall-korrettezza tal-proċedura, li mozzjoni ta' dan it-tip m'għandhiex għalfejn tiġi riattivata kull xahrejn, bħal meta tippreżenta mozzjoni inti, pereżempju, jew jippreżenta mozzjoni xi ħadd.

Mozzjoni ta' dan it-tip m'għandhiex għalfejn tiġi riattivata.

Din il-mozzjoni, meta sar ir-rapport tal-Kummissjoni, ddaħħlet fil-ktieb tal-mozzjonijiet.

Fil-każ in eżami, għandna mozzjoni li kienet ġiet intavolata, jidhirli fil-15 ta' Diċembru 2012 – qed nitkellem fuq il-mozzjoni tal-Imħallef Farrugia Sacco – jiġifieri fil-leġiżlatura l-oħra.

Ir-rapport ġie konkluż riċentement, f'dawn il-ġranet, u ppreżentajtu nhar it-Tnejn, u l-mozzjoni ma kenitx għadha ġiet imdaħħla fil-ktieb tal-mozzjonijiet.

Mela, għandna xogħol u xenarju differenti, dak li qal fl-ittra li trid tiġi indirizzata, li l-mozzjoni tal-Imħallef Depasquale dak iż-żmien kien ippreżentaha Dr. Eddie Fenech Adami.

Allura, meta kien hemm il-leġiżlatura ta' wara u ta' wara, meta ġiet għad-diskussjoni fl-2001, whatever, il-kronoloġija qiegħda hemmhekk, kien l-istess Dr. Eddie Fenech Adami li ressaq il-mozzjoni.

Fil-każ in eżami, Onor. David Agius – għalhekk qed ngħidlek li għandna xenarju li wieħed irid jindirizzah legalment, proċeduralment qiegħed hemmhekk – kellek lill-Onor.

Lawrence Gonzi li ressaq il-mozzjoni, illum m'għadux membru tal-Parlament – kif hemm indikat fl-ittra – u, ovvjament, lanqas għadu Prim Ministru u lanqas membru tal-Parlament, u allura d-domanda hija: tista' dik il-mozzjoni terġa' tiġi ssanata?

Din qed nagħmilha għad-diskussjoni.

Naħseb li għandu punt importanti.

L-Onor. de Marco qed jgħid li ovvjament wieħed irid jara dan ix-xenarju, u jrid jidħol b'mod aktar profond legalment dwar il-proċedura parlamentari kif għandha tiġi segwita.

Jekk kemm-il darba dik il-mozzjoni tal-Onor.

Gonzi – qed jgħid l-Onor.

De Marco – ma tistax tiġi ssanata, allura kif qal il-Prim Ministru, la hu ddikjara li kemm jista' jkun dan il-proċess jibqa' miexi, ovvjament irid iressaqha l-Prim Ministru.

Dan huwa x-xenarju.

L-Onor.

MARIO DE MARCO: Però l-issue mhijiex tant jekk għandekx Prim Ministru ġdid jew le.

L-issue hija jekk, meta jispiċċa Parlament, il-mozzjoni tispiċċax jew le.

Fil-fatt, hemm argument ukoll li l-unika mozzjoni li fil-fatt tissoppravvivi bidla fil-leġiżlatura hija mozzjoni ta' impeachment.

MR SPEAKER: Minn fejn toħroġ din?

MARIO DE MARCO: Għaliex min-natura tagħha hija mozzjoni differenti.

MR SPEAKER: Minn fejn toħroġ din?

MARIO DE MARCO: Issa niġi għaliha.

MR SPEAKER: Staqsejtek biex inkun naf.

MARIO DE MARCO: Qed nitkellem mill-impressjoni li għandi.

MARIO DE MARCO: Però l-impeachment, min-natura tiegħu, huwa differenti minħabba ċ-ċirkostanzi tiegħu.

Però, nerġa' ngħid, jien m'għandix diffikultà li wieħed, jekk irid iħossu komdu … Jien naħseb li ħadt il-kliem tal-Prim Ministru bħala kliem li qisu, bi qbil fil-Kumitat, wieħed jista' jkompli bl-istess mozzjoni.

Jien ma fhimtx li l-Prim Ministru kellu f'moħħu … Jekk aħna ż-żewġ naħat tal-Kamra f'dan il-House Business Committee qed naqblu li dan il-proċess għandu jitkompla … Għax imbagħad tiġi kwestjoni li jekk se tiġi ppreżentata mozzjoni ġdida, se tiġi abbozzata b'mod differenti?

Se jkun hemm raġunijiet differenti?

(Interruzzjonijiet) Ma nikkumplikawx il-ħajja għalxejn b'xejn!

Ir-rapport li sar mill-Kummissjoni għall-Amministrazzjoni tal-Ġustizzja sar abbażi ta' mozzjoni li ġiet ippreżentata.

Irridu noqogħdu attenti li ma nagħmlux kumplikazzjonijiet legali għalxejn b'xejn billi naqbdu … Mela, għandek mozzjoni, għandek rapport, ir-rapport ġie ppreżentat wara l-bidla fil-leġiżlatura, fil-kors ta' leġiżlatura ġdida, u għandek dikjarazzjoni tal-Prim Ministru ġdid f'leġiżlatura ġdida li qed jgħid li huwa jrid ikompli l-proċess ta' impeachment.

Irridu noqogħdu attenti għaliex, fil-fehma tiegħi, l-aktar ħaġa prattika li naħseb li nistgħu nagħmlu hija li ż-żewġ naħat tal-Kamra f'dan il-House Business Committee, biex nagħtu effett għall-kliem tal-Prim Ministru, huwa li naqblu li dik il-mozzjoni għadha valida, kif kien il-House Business Committee qabel, u ta estensjoni lill-mozzjoni fil-każ tal-impeachment tal-Imħallef Depasquale.

Hemmhekk kellek qbil bejn iż-żewġ naħat tal-Kamra li dik il-mozzjoni, minkejja l-varji bidliet fil-leġiżlatura, tibqa' fis-seħħ.

Jien naħseb li nistgħu nagħmlu l-istess ħaġa għaliex inkella, jekk se tiġi ppreżentata mozzjoni ġdida, se jkollok komplikazzjonijiet oħrajn legali li jistgħu jidħlu fis-seħħ.

Jien hekk naħseb.

MR SPEAKER: L-Onor.

LOUIS GRECH: L-ewwel kummenti tal-Onor. de Marco kienu li fil-fatt fl-ewwel punt jara li jista' jkun hemm raġuni għaliex is-Sedja għandha titlob parir legali.

Fuq it-tieni punt, ma kienx qed jaraha daqshekk.

Issa qed jgħid li, anke mingħajr dak il-parir legali, aħna kulma qed nistaqsu, anke f'din id-diskussjoni, opinjonijiet hemm.

Aħna nħossuna aktar komdi bħala Kumitat kieku ngħidu: Isma', għandna nieħdu dawn iż-żewġ punti li qamu għand esperti legali … għax anke hawn, anke jekk se nagħti opinjoni, ma nafx jekk jien għandix il-pożizzjoni legali tiegħi korretta, speċjalment il-fatt li jien m'iniex avukat.

Aħna nixtiequ li jkun hemm xi analiżi oġġettiva, li fil-fatt tmur oltre.

Il-Parlament irid ikollu ċerta kumdità li jkun jaf li l-parir legali li għandu jista' jmexxi b'dik it-tip ta' proċedura.

Ma naħsibx li aħna nkunu qed nitilfu xi ħaġa jekk ngħidu li nemmnu u naqblu li għandha tkun immedjata l-proċedura li anke ssemmiet mill-Prim Ministru lbieraħ; però aħna qed ngħidu wkoll li tkun aktar pożizzjoni b'saħħitha jekk ikollna l-kumdità li jkollna parir legali li jkun oġġettiv.

MR SPEAKER: L-Onor.

CARMELO ABELA: Mr Speaker, naħseb li hawnhekk għandna żewġ issues.

L-issue politika jew l-issue ta' direzzjoni, kif issolleva anke l-Onor.

Mario de Marco, mhi titqiegħed f'dubju minn ħadd.

Ħadd mhu jgħid li għandna nieqfu jew m'għandniex nieqfu.

Dik hija ċara.

L-issue hija purament fuq dik li nistgħu nsejħulha bħala proċedura ta' kif se nipproċedu.

Jien se nikkwota anke dak li qal il-Prim Ministru fl-aħħar paragrafu tiegħu, fejn talab lill-Kap tal-Kamra sabiex, bħalma sar u għandu jsir f'każijiet dħal dawn, il-materja tgħaddi għand il-Kumitat Permanenti dwar ix-Xogħol tal-Kamra biex flimkien, iż-żewġ naħat, jistradaw il-proċess 'il quddiem skont kif tgħid il-Kostituzzjoni u l-liġijiet ta' pajjiżna.

Jiġifieri, dan il-Kumitat irid jitkellem u jiddeċiedi fuq proċedura biex nimxu.

Dak huwa l-ewwel punt rigward id-direzzjoni.

Fejn għandna mmorru nafuh u kkwotajtu inti, Onor. de Marco; però, rridu nimxu mill-aspett ta' proċedura.

Issa jiena, bħala membru ta' dan il-Kumitat u bħala membru tal-Kamra, jien personalment inħoss li għandi nkun konfortat li, filwaqt li nafu fejn irridu mmorru, il-proċedura biex naslu hemm irrid inkun ċert, anke mill-bażi legali, li hija proċedura korretta fiċ-ċirkostanzi li għandna quddiemna la għandna mozzjoni ffirmata minn persuna li llum lanqas għadu membru tal-Kamra.

Issa jien m'għandix il-bażi legali.

Naħseb anke kieku kont avukat – għax jekk tistaqsi avukati differenti, kulħadd jagħti l-opinjoni tiegħu jew ma nafx fuqiex tkun ibbażata.

Għalhekk, naħseb li tkun idea tajba – u qed ngħid li nħossni aktar komdu, anke bħala membru tal-Kamra u bħala membru ta' dan il-Kumitat, li ngħatajna l-inkarigu, kif ġara fil-passat, naturalment ukoll li dan il-Kumitat jiddeċiedi – li, minn aspett ta' proċedura, inkunu korretti anke minħabba r-raġuni li – se ngħidha – il-Parlament ikun qed jissogra li d-deċiżjoni li jkun ħa, anke b'mod unanimu, tiġi sindikata f'xi qorti.

Irridu noqogħdu attenti minnha.

Jien irrid inserraħ rasi bħala membru tal-Kamra għall-inqas li mill-aspett ta' proċedura nimxu.

Nafu fejn irridu mmorru, kif spjega l-Onor. de Marco u kkwota lill-Prim Ministru, imma mill-aspett ta' proċedura ejja nkunu ċerti li mexjin b'mod korrett, filwaqt li nafu fejn irridu naslu.

Dak biss li qed ngħid.

Jien naħseb li s-Sedja, kif esprimiet ruħha wkoll, wara li rċeviet din l-ittra, li kienet indirizzata lill-Iskrivan tal-Kamra … Diġà hemm issues imqajma.

Jien naqbel li l-issue kostituzzjonali ma nafx kemm għandna nidħlu fiha aħna, sinċerament.

Imma fuq l-issue l-oħra tal-validità jew le tal-mozzjoni, fid-dawl li l-mozzjoni iffirmata minn persuna li mhijiex membru tal-Kamra, naħseb li jkun tajjeb li jkollok parir.

MR SPEAKER: L-Onor.

MARIO DE MARCO: Nista' nissuġġerixxi xi ħaġa?

Jien nifhem li ovvjament is-Sedja trid tieħu parir legali, ġeneralment mill-konsulent legali tal-Parlament, u hekk għandu jibqa'.

Naħseb se mai hija kollha kwestjoni ta' x'se jintalab bħala parir.

Jien naħseb li kważi kważi jkun utli jekk is-Sedja tieħu l-konfort legali tagħha.

Ħa niftehmu, meta aħna nitolbu li s-Sedja tagħti ruling ma noqogħdux niddiskutu jekk is-Sedja teħux il-parir legali tagħha ...

Inti taf li, fin-nuqqas ta' qbil tal-Kumitat, is-Sedja trid tagħti direzzjoni tal-proċedura.

Dik hija l-ewwel ħaġa.

It-tieni ħaġa hija li jien ma nsib l-ebda problema, biex nagħmilha ċara.

MARIO DE MARCO: Biex ma jkollniex il-preċedent li jista' jiġi avukat hawnhekk biex lilna jagħtina parir legali.

MARIO DE MARCO: Jekk is-Sedja trid tieħu … (Interruzzjonijiet) Jien naħseb li s-Sedja għandha kull fakultà … (Interruzzjonijiet) Jien ma nistax nindaħal lis-Sedja x'parir legali tixtieq tieħu, qed tifhimni?

Meta s-Sedja tinterrompi biex tagħti ruling fil-Kamra ...

MR SPEAKER: Is-Sedja bilfors trid tagħti ruling, għax inkella … (Interruzzjonijiet)

Meta s-Sedja tiġi biex tagħti ruling … (Interruzzjonijiet) Aħna ma nindaħlux jekk is-Sedja teħux parir legali jew le.

Nafu li mhux l-ewwel darba li l-Professur Refalo jew whoever jintalab l-opinjoni għal dak li għandu x'jaqsam ma' ruling.

Biex ma nifformalizzawx il-ħaġa beyond necessary formalities.

Jien naħseb li, fil-fehma tiegħi, s-Sedja trid tieħu l-konfort tagħha.

Biex ma nikkumplikawx il-ħajja, li kieku ż-żewġ naħat tal-Kamra kellhom jiftehmu li jirrikonoxxu l-validità tal-mozzjoni preċedenti, inkunu qed naqblu fuq xi ħaġa li hija invalida jew le?

Jien naħseb li the easiest option hija li jkompli għaddej b'mozzjoni, u naħseb li għandha tara s-Sedja hu dan: jekk dan isir bi qbil taż-żewġ naħat, inkunux qed nagħmlu xi ħaġa legalment korretta jew le.

Naqblu perfettament.

MARIO DE MARCO: Naħseb li l-punt ta' partenza għandu jkun li, jekk iż-żewġ naħat tal-Kamra jaqblu li jkomplu għaddejjin bil-mozzjoni preċedenti, il-qbil qed jagħti ħajja b'mod legali għal xi ħaġa jew le?

LOUIS GRECH: Il-mozzjoni tibqa' valida ...

MARIO DE MARCO: Il-mozzjoni tibqa' valida minħabba l-fatt li hemm il-qbil?

Jew inkella, minkejja l-qbil, xorta waħda tibqa' invalida, allura hemm bżonn li ssir mozzjoni ġdida?

MARIO DE MARCO: Din hija xi ħaġa li inti għandek issib il-konfort tiegħek dwarha.

Dwar it-tieni ħaġa, naħseb li t-tieni punt huwa xi ħaġa li għandna nerfgħu aħna.

Ma naħsibx li hija kwestjoni … (Interruzzjonijiet) Ippermettili, imma, mingħajr ma rrid … Dan bħal meta quddiem il-qorti jkun hemm kawża u jkun hemm rikors kostituzzjonali fuq punt ieħor.

Fl-aħħar mill-aħħar, l-imħallef għandu jerfa' jekk għandhiex tibqa' l-kawża jew … Naħseb li tifhimni l-qorti.

MR SPEAKER: Fhimtek ħafna.

L-Onor.

DEBORAH SCHEMBRI: Jien naħseb li l-iktar ħaġa importanti hija l-ewwel waħda, għaliex eventwalment it-tieni waħda tiddependi fuq x'se nagħmlu fl-ewwel waħda.

Inkella, kważi kważi, ma jkunx hemm għalfejn tiddeċiedi fuq it-tieni waħda.

Jiddependi mill-interpretazzjoni.

It-tieni punt li xtaqt nagħmel huwa li aħna, iktar milli biex noqogħdu attenti li d-deċiżjoni tagħna ma tiġix jew tiġi issindikata f'xi qorti, irridu naraw li l-perkors tal-ġustizzja fil-fatt isir.

At the end of the day, dik hija l-iktar ħaġa importanti, li l-ġustizzja ssir.

Għalkemm għal ħafna jidher li dak li huwa sustantiv huwa importanti, u dak li huwa proċedurali forsi jkun naqra inqas, fil-perkors tal-ġustizzja t-tnejn iridu jmorru f'daqqa.

Fejn sejrin, kważi kważi, m'hemmx dubju dwaru, bħalma qal il-Prim Ministru; li rridu nkunu ċerti hu li l-perkors tal-ġustizzja jkun sar kemm fuq is-sustantiv u kemm fuq il-proċedurali.

Allura, ma naħsibx li hemm xejn ħazin li fil-verità dan il-punt … U naqbel li l-mistoqsija għandha tkun inkwadrata fit-termini li qal l-Onor.

De Marco, għaliex fil-fatt dak li huwa – jekk aħna nibqgħu għaddejjin b'dak li diġà kien hemm fil-mozzjoni, inkunu legalment sani?

Il-proċedura tagħna tkun inkisret jew le?

DEBORAH SCHEMBRI: Jekk aħna nagħmlu dan, ma naħsibx li għandu jkun hemm problemi.

MR SPEAKER: L-Onor.

DAVID AGIUS: Mr Speaker, xtaqtek tikkunsidra wkoll punt ieħor fejn il-Commission for the Administration of Justice Act - Kap 369.95 - tgħid li, meta l-Kummissjoni tkun għamlet rapport u tkun instabet persuna prima facie ħatja, it shall be taken up for consideration by the House.

Il-mozzjoni – jekk se nisimgħu ftit u noqgħodu attenti x'jgħid dan – irridu nimxu magħha.

Allura, naħseb li dan kollu li qed ngħidu rridu ninkwadrawh fid-dawl ta' dan.

Il-mozzjoni f'dan is-sens, wara li jkollok deċiżjoni, hija deċiża.

Allura, inti għandek dak ir-rapport u l-Kamra trid tikkunsidra dak ir-rapport li tkun għamlet il-Kummissjoni għall-Amministrazzjoni tal-Ġustizzja.

Inkella, jekk se jiġri hekk, u aħna ma nikkunsidrawx għal xi raġuni jew oħra dak ir-rapport, inkunu wkoll qed niksru l-liġi aħna bħala Kumitat.

MR SPEAKER: L-Onor.

DEBORAH SCHEMBRI: Mr Speaker, nista' nasal biex naqbel li hemm dik il-klawsola, imma wieħed irid ukoll joqgħod attent għaliex, jekk dak li sabet il-Kummissjoni tal-Ġustizzja has to be taken up by the House, imma m'hemmx mozzjoni li imbagħad trid timxi fuqha għall-impeachment tal-imħallef, allura imbagħad it would have been taken up by the House for nothing!

MR SPEAKER: Irid ikun hemm il-complement tal-mozzjoni.

L-Onor.

MARIO DE MARCO: Is-suġġeriment tiegħi huwa dan: iktar milli l-House Business Committee jieħu parir legali, jiena naħseb li jkun għaqli li s-Sedja tagħmel il-konsultazzjoni li tixtieq tagħmel, and we take it from there, mingħajr ma jkun hemm … Però naħseb li in vista tad-direzzjoni ċara tal-Prim Ministru, naħseb li ma nistgħux nidhru li din il-Kamra qiegħda tittratjeni!

LOUIS GRECH: Naħseb li dak la huwa dak li tixtiequ intom, u lanqas aħna, iktar u iktar li aħna qed nittratjenu.

Kieku ħaġa li qamet meta Mr Speaker qal 'Isma', nixtieq li niċċara punt is-Sedja', naħseb li diġà semmejtu u qbilt miegħu inti.

Anke aħna, bħala membri, għalkemm mhux se nieħdu l-inizjattiva aħna, naħseb li kull wieħed minna jkun irid ikun jaf li għandu l-konfort li dik hija deċiżjoni kwadrata, kif għidt inti qabel, jekk ikun hemm qbil din hijiex kontra, allura naħseb il-konklużjoni għandha tkun – għax inkella se ntawlu d-diskussjoni għalxejn – li s-Sedja tagħmel ir-riċerki li għandha tagħmel, issib il-parir li għandha bżonn, tirrapporta lilha, imbagħad niġu għal deċiżjoni fuq il-proċedura darb'oħra.

MR SPEAKER: L-Onor.

MARIO DE MARCO: Jien naħseb li kull parti tista' tieħu l-parir li tixtieq.

Naħseb li dan qed ngħidu.

LOUIS GRECH: Imma aħna li qed niddeċiedu li s-Sedja tieħu l-pariri hi ...

MARIO DE MARCO: U m'hemm xejn iwaqqaf lilna jew lilkom milli tieħdu l-pariri neċessarji li hemm bżonn!

MR SPEAKER: Finalment, il-pariri legali teħodhom kull parti.

Finalment, id-direzzjoni u d-deċiżjoni tkun dejjem tal- ...

MARIO DE MARCO: Però jien qed ngħid li naħseb li huwa importanti ...

LOUIS GRECH: Fhimnik aħna, Onor. De Marco, x'qed tipprova tgħid!

DAVID AGIUS: Mr Speaker, jekk immorru lura għal-laqgħa 42 tal-4 ta' Lulju 2001, li saret fid-disa' Parlament, dwar it-tneħħija ta' imħallef b'mozzjoni mill-Viċi Prim Ministru u Ministru tal-Politika Soċjali, insibu li dan kien ta ċar u tond x'għandu jiġri u x'għandu jsir.

Jien naħseb li, jekk verament irridu l-kliem tal-Prim Ministru nagħmluh attwali, irridu nimxu bl-istess metodu jew simili għal dak li mxejna bih fil-passat.

Jekk aħna ħa noqogħdu nivvintaw ir-rota ġdida, naħseb li dak il-kliem tal-Prim Ministru mhux se nagħtuh il-kredibilità tiegħu.

MR SPEAKER: Ħadd ma huwa qed jgħid hekk!

LOUIS GRECH: … parir legali nkwadrata fuq dak il-bażi u prinċipju li għidna issa.

Naħseb li dik hija l-konklużjoni, u mhux għax qed nippruvaw nivvintaw ir-rota.

DAVID AGIUS: Għaliex naħseb li biex immexxu dwar dan il-każ – li huwa serju ħafna – irid ikollna mozzjoni min-naħa tal-Gvern!

Mozzjoni mhux biss ta' kif se nimxu, imma anke x'proċedura ħa nużaw ġo dan il-Parlament!

Mozzjoni formali fis-sens li ngħidu l-proċedura x'se tkun.

Once li jkollna dik, x'se nagħmlu?

Once li jkollna parir, x'se nagħmlu bih?

Min se jipproponi dik il-proċedura?

MR SPEAKER: Ejja ma nagħmlux cross debate!

Ħalli nħallu l-perspettiva kif żvolġiet id-diskussjoni.

L-issue hija ovvjament żgur dwar jekk il-mozzjoni tal-15 ta' Diċembru 2012, li kienet ġiet ippreżentata mill-Onor.

Gonzi, tistax tiġi sanata jew le.

Naħseb li naqblu fuqha.

Id-diskussjoni saret.

Jekk fadal li xi ħadd li jrid jgħid xi ħaġa oħra, by all means, u s-Sedja trid tara u tieħu konfort jekk hemmx mod kif tiġi sanata u, jekk le, allura x'irid isir.

Jekk ma naqblux, għiduli fejn ma naqblux.

B'hekk, fil-House Business Committee li jmiss – issa nagħmlu data – is-Sedja se tiġi ppreparata bil-parir professjonali kif għandna nimxu.

Imbagħad, id-deċiżjoni hija tagħkom.

Jekk intom ma taqblux, jien ikolli nieħu deċiżjoni.

Jekk intom tgħiduli aħna xorta m'aħniex naqblu u nitolbu lis-Sedja tagħti d-deċiżjoni, jien imbagħad hemmhekk irrid nagħti deċiżjoni kif se nimxu.

In the absence of that, intom tistgħu tieħdu deċiżjoni.

Tajjeb? … Il-House Business Committee.

Dan qed nagħmlu l-istess kif ġara fil-każ ta' Depasquale.

F'ta' Depasquale, il-Kumitat iddeċieda.

L-iSpeaker ma ddeċieda xejn.

L-iSpeaker qagħad fuq li ddeċidew il-House Business Committee, u ovvjament imxew minn hemmhekk.

Ma saret l-ebda deċiżjoni, u ma hemm l-ebda ruling, u lanqas ma hemm l-ebda preċedent dwar din il-kwestjoni.

Li hemm huwa li, fis-seduta li qed jirreferi għaliha l-Onor.

David Agius – u għamiltha apposta kronoloġikament kif saru l-affarijiet – kien li, fis-seduta tal-House Business Committee dakinhar tal-2001, iddeċidew il-grupp.

Dak iż-żmien, kien hemm l-Onor.

George Vella u l-istess Onor. Gonzi, li kien Viċi Prim Ministru, li ssanaw dik il-mozzjoni, li tmur lura għall-1995.

L-Onor.

MARIO DE MARCO: Jiġifieri, għandna preċedent fejn kellek kumitat li bi qbil issana l-proċedura.

MR SPEAKER: Kien hemm xi mument fejn ma għidniex hekk aħna?

Il-punt tiegħi huwa: Nistgħu nagħmlu hekk?

LOUIS GRECH: Onor. De Marco, se nerġgħu nirrepetu u nerġgħu niftħuha.

Inti kont għidt li s-Sedja tistaqsi l-mistoqsija fil-kuntest li jekk hemm iż-żewġ partijiet li jaqblu li jkomplu bl-istess mozzjoni, hemm bażi legali li jkomplu fuqha?

Dik kienet kif fhimt jien, il-ġist li għidt int. Naħseb li kienet ir-rakkomandazzjoni tiegħek u dik il-proposta li qed naqblu magħha.

MR SPEAKER: To be fair tlaqna minnha wkoll fil-korrespondenza li rċeviet is-Sedja llum stess mill-avukati tal-istess imħallef, fejn tqajjem dan il-punt.

Allura rridu nindirizzawha.

L-Onor.

MARIO DE MARCO: Nerġa' ngħid, jekk is-Sedja tixtieq tieħu l-konfort legali tagħha, tieħdu kemm trid.

Jekk in-naħa l-oħra qed jgħidu ...

MR SPEAKER: Onor. De Marco, jekk illejla stess intom tiddeċiedu li dik hija valida, jien m'għandi għalfejn nieħu konfort ta' ħadd!

Jien hawnhekk qed nitkellmu li l-Kumitat jirregola d-deċiżjoni hu.

Jekk il-Kumitat imma ma jiħux id-deċiżjoni, jien imbagħad irrid nagħti r-ruling, irrid nintalab biex nagħti d-direzzjoni.

Jien qiegħed hawn biex nagħti l-proċedura stabbilita.

Jien konfort nieħdu jekk nintalab.

Jekk kemm-il darba hawnhekk m'aħniex qegħdin ċari fuq dan il-punt li wieħed jista' jasal bi qbil jew b'deċiżjoni, fair enough ...

MARIO DE MARCO: Allura, jekk il-mod ta' kif dan is-suġġett, forsi għax huwa sensittiv – m'hemmx bżonn li nkunu irritabbli lejn ħadd – u jirrikjedi l-kawtela u s-sensitività kollha fil-mod ta' kif jiġi diskuss … Din mhijiex kwestjoni li se niddiskutu l-impeachments tal-imħallfin kuljum.

Dan huwa suġġett delikat; però – jekk allura qed nifhem sew – hija n-naħa tal-Gvern li qiegħda tħoss li tixtieq … (Interruzzjonijiet) Ippermettili, Onor. Grech ...

DAVID AGIUS: Jien konvint li aħna nieħdu deċiżjoni hawn!

Jekk issa inti m'intiex konvint...

MR SPEAKER: Ħudu paċenżja, kif qal l-Onor.

De Marco, li jkun hemm reazzjoni ta' dan it-tip.

Aħna hawnhekk qegħdin f'diskussjoni fuq punt interessanti u punt importanti, anke għall-istess amministrazzjoni tal-ġustizzja ...

MARIO DE MARCO: Nerġa' ngħid, fejn is-soltu l-Onor.

Grech ikun paċjenzuż ħafna, imma illum ...

LOUIS GRECH: Qbilna mal-proposta tiegħek, issa f'daqqa waħda qed nerġgħu mmorru lura!

MARIO DE MARCO: Għax għall-ewwel jien bdejt naħseb li huwa l-iSpeaker li xtaq il-parir legali.

Però, issa qed nifhem li qisu donnu l-iSpeaker, li kieku aħna ż-żewġ naħat niftehmu, m'hemmx bżonn li jieħu parir legali.

Għalhekk, jien qed ngħid li allura – skużani – qed inbiddel daqsxejn l-istand tiegħi!

Jien għall-ewwel ħsibt li kienet deċiżjoni tal-Kamra li xtaqet tieħu l-parir legali; però issa nifhem li jekk iż-żewġ naħat niftehmu, is-Sedja toqgħod fuq dak li nifthemu, jekk issa qed nifhmek sew, Sur President.

Ħa nwieġbek mingħajr ebda problema!

LOUIS GRECH: Però, il-punt tiegħek mhux dak kien, Onor. De Marco!

Inti għidt li aħna jkollna bażi legali b'saħħitha jekk iż-żewġ naħat tal-Kamra jaqblu li jkomplu bil-mozzjoni.

Għax dik li ridt tkun taf.

Hija dik li aħna ridna nkunu nafu, u dik ukoll li s-Sedja riedet tkun taf.

Aħna minn hemm bdejna.

Għidt li, jekk aħna naqblu li l-mozzjoni hija valida, legalment għandha standing jew le?

Naħseb li kienet il-mistoqsija leġittima tiegħek, u dik naħseb li s-Sedja staqsiet, u dik li aħna naqblu magħha.

MR SPEAKER: L-Onor.

DEBORAH SCHEMBRI: Sur President, jien ma kontx membru ta' din il-Kamra meta ttieħdet id-deċiżjoni fi żmien l-Imħallef Depasquale.

Dak iż-żmien qegħdin ngħidu li kien hemm qbil bejn il-membri hawnhekk, ma tteħidx parir legali.

Jien irrid inkun moralment konvinta li l-ġustizzja qed issir kemm fis-sustantiv u kemm fil-proċedura.

Jekk dan il-parir jittieħed, inkun iktar moralment konvinta li l-affarijiet qed isiru sew.

Jiena f'dan il-Kumitat ninsab.

Naħseb li qegħdin naqblu ma' dak li kontu qegħdin tgħidu intom; imma, fl-istess ħin, biex jien inkun moralment konvinta li qed nagħmel the right thing, u jien f'dan il-Kumitat qiegħda, tkun aħjar li kieku nkunu konfortati b'dan il-mod.

MR SPEAKER: L-Onor.

MARIO DE MARCO: Nista' nipproponi suġġeriment li forsi jista' – nittama – jirrisolvi dan il-impasse?

Nistgħu nipposponu din id-deċiżjoni tal-lum għal seduta fil-qrib, għax naħseb li n-natura taċ-ċirkostanza tirrikjedi – u jekk hemm bżonn tkun biss fuq din il-ħaġa u mhux għal ħaġa oħra – fil-frattemp kull naħa, biex ma noqogħdux nifformalizzaw u noqgħodu ndawru opinjonijiet legali, bir-rispett kollu, tista' tieħu l-konfort legali li tixtieq.

Għandna ittra li tqajjem punt, u naħseb li korrettament Dr Schembri qajmet il-punt li … Jekk in-naħa tal-Gvern, jekk aħna l-Oppożizzjoni, kulħadd jagħti ż-żmien lis-Sede, li għadha kif irċeviet din l-ittra, li jekk ikollha tagħti ruling bejnietna se tieħu l-konfort legali, in-naħa tal-Gvern li se tiddeċiedi jekk hijiex se taqbel mal-Oppożizzjoni biex nerġgħu nagħtu validità lill-mozzjoni jekk tistax tagħmilha jew le.

Kulħadd jieħu l-pariri legali li għandu bżonn jieħu, nerġgħu niġu hawnhekk, and we decide on the way forward.

MARIO DE MARCO: Mingħajr ma noqogħdu nifformalizzaw il-pariri legali li kull parti forsi setgħet tirċievi.

MR SPEAKER: Però, biex niċċara punt li qajjimt int, Onor. De Marco, is-Sedja qalet li dak li jiġi deċiż f'dan il-Kumitat jorbot.

Fin-nuqqas ta' qbil, jien nista' niġi mitlub li nagħti d-direzzjoni.

Dak li ridt ngħid.

Biex inkun ċar.

DAVID AGIUS: Mr Speaker, ħaġa oħra importanti.

Fejn m'hemm xejn li jirregola lil din il-Kamra, hija l-Kamra li tirregola ruħha, u l-ebda parir legali.

Aħna, il-membri ta' din il-Kamra, li niddeċiedu fejn m'hemmx affarijiet oħra fil-passat li ddeċidew diġà għalina jew jekk irridu nibdlu dawk kif kien deċiż dakinhar.

Il-parir legali jrid jiġi a bażi ta' dan il-Kumitat x'se jiddeċiedi!

Il-Kumitat se jiddeċiedi dejjem!

L-Onor.

CARMELO ABELA: Notwithstanding kull parir legali li jista' jkun hawn, aħna nistgħu niddeċiedu bil-maqlub bħala membri.

Imma, jekk ikollna xi ħaġa ...

Il-konfort kollox!

Niftehmu fuq data?

Onor. David Agius, fuq l-iStanding Order hemm ukoll xi tgħid.

Issa mhux se nidħlu fuq l-iStanding Order.

(Interruzzjonijiet) Ħu paċenzja, ħalli ma nerġgħux niftħu d-diskussjoni.

Nippruvaw nagħmlu data.

Jiena għandi l-iSpeakers' Conference.

Nasal fil-25 jew fis-26.

Fis-27 għandna l-Parlament, 28th għandna tal-Privileġġi.

29th x'għandna?

(Interruzzjonijiet) Kif nistgħu nagħmluh qabel?

Bir-rispett kollu, meta niltaqgħu?

Agħtini data inti, Onor. de Marco.

(Interruzzjonijiet) Mhux is-Sedja trid tkun preżenti?

Jien irrid inkun preżenti jekk għandi l-iSpeakers' Conference!

CARMELO ABELA: Qabel il-Kumitat tal-Privileġġi, nistgħu niltaqgħu fit-28th?

MR SPEAKER: Nistgħu niltaqgħu fit-28th stess.

MR SPEAKER: Għada.

MARIO DE MARCO: Għada se ssiefer.

Meta tiġi lura?

Nistgħu nagħmluha on the 28th stess.

On the 28th qabel tal-Privileġġi?

Ara d-data hijiex tajba għalik, Onor. de Marco.

Fi x'ħin nagħmluha?

Tal-Privileġġi fis-6.45 p.m. Nagħmluha kmieni.

Nagħmluha fil-5.00 p.m.?

LOUIS GRECH: Anke fuq il-kwestjoni l-oħra, niltaqgħu …

MR SPEAKER: Għalija mhijiex problema.

Għalija, fit-27th tajjeb ukoll, jekk ma jinqala' xejn … (Interruzzjonijiet) 27 tajjeb ukoll.

Fis-27 fis-6.45 p.m. Ikun Monday 27 January.

CARMELO ABELA: Għalija mhijiex problema.

MR SPEAKER: Kollox sew, imma importanti li jkunu kollha l-Membri.

Hemm affarijiet oħra?

L-Onor.

XOGĦOL IEĦOR

CARMELO ABELA: Sur President, quddiem il-Kumitat għall-Konsiderazzjoni ta' Abbozzi ta' Liġijiet għandna fost l-oħrajn il-liġi dwar is-Civil Union.

Min-naħa tal-Gvern, jekk ikun hemm ftehim min-naħa tal-Oppożizzjoni, nixtiequ li, qabel il-Kumitat ikompli bix-xogħol normali tiegħu ta' skrutinju klawsola klawsola bl-approvazzjoni tal-Abbozz ta' Liġi tas-Civil Union fl-istadju ta' Kumitat, l-istess Kumitat ta' Abbozzi ta' Liġijiet, taħt il-presidenza tal-Onor.

Luciano Busutil, u l-Membri li ż-żewġ naħat tal-Kamra jappuntaw għall-konsiderazjoni ta' dan l-istess Abbozz ta' Liġi, issir seduta fejn tkun miftuħa għall-pubbliku, speċjalment għal dawn l-għaqdiet u individwi li diġà tkellmu, urew interess u forsi juru interess, li jixtiequ juru u jesprimu ruħhom fuq dan l-Abbozz ta' Liġi, forma ta' hearing fejn il-Membri tal-Kumitat ...

MR SPEAKER: Waqt il-Kumitat tal-Abbozzi tal-Liġi?

CARMELO ABELA: Il-Membri tal-Kumitat jisimgħu dak li għandhom xi jgħidu, jiġifieri f'dan il-każ ikun hemm sejħa biex ikun hemm dan il-hearing, u jkun hemm data stabbilita; imbagħad, wara li jisma' dan kollu, il-Kumitat jiddeċiedi darb'oħra meta jiltaqa' u jitkompla l-proċess fl-istadju ta' kumitat.

Il-Kumitat tal-Abbozzi ta' Liġijiet, qabel jibda dan l-istadju tal-kumitat, qegħdin nissuġġerixxu li jkun hemm din is-seduta ta' hearing.

MR SPEAKER: L-Onor.

L-Onor.

DAVID AGIUS: Sur President, din hija xi ħaġa ġdida li qatt ma ġiet quddiem il-Parlament.

Agħtuna żmien nikkonsidrawha, nitkellmu fil-Grupp, u niġu lura bid-deċiżjoni tagħna.

LOUIS GRECH: Hija xi ħaġa komuni anke f'parlamenti oħrajn, jiġifieri din, anke jekk ma kenitx prassi qabel, ta' min jibda ...

MR SPEAKER: Kif qed jgħid l-Onor.

David Agius, mhijiex prassi għax issir f'ħafna kumitati, imma hawn qed jitkellem fuq il-Kumitat tal-Abbozzi.

DAVID AGIUS: Ma jidhirlix li r-remit tal-Kumitat tal-Abbozzi huwa dak, imma hemm kumitati oħrajn li jistgħu.

Niddiskutuha; jiena la għandi naħa u lanqas oħra fuqha.

Qatt ma tkellimna dwarha din.

MR SPEAKER: L-Onor.

CARMELO ABELA: Sur President, aħna nafu li dan il-Kumitat jista' jagħti biċċa xogħol lil kumitat ieħor.

Issa l-Kumitat tal-Abbozzi ta' Liġijiet kif kompost …

MR SPEAKER: Proċeduralment, qegħdin korretti.

Li qed jgħid l-Onor.

David Agius huwa li jixtieq jara ċerti affarijiet, u jsir avviċinament min-naħa tiegħu.

Nistennew risposta, jiġifieri li min-naħa tagħkom tistennew risposta min-naħa tal-Oppożizzjoni.

L-Onor.

DAVID AGIUS: Sur President, fuq suġġetti differenti.

Bħall-bieraħ, kellna stqarrija ministerjali mill-Prim Ministru.

Ma nħossx li mxejna fair maż-żewġ naħat tal-Kamra, u naħseb aħjar nagħmlu proċedura ta' kif se nibdew nimxu għax, safejn naf jien, konna qbilna li l-ewwel kelliem – kemm il-Prim Ministru, kif ukoll il-Kap tal-Oppożizzjoni – ma jkollhomx l-ebda limitu ta' ħin, meta fil-fatt ilbieraħ il-Kap tal-Oppożizjoni kellu limitu ta' ħin.

Fil-fatt, inti tlabtu għal darba, darbtejn biex jikkonkludi d-diskors tiegħu.

Naħseb li rridu nagħmlu proċedura ta' kif se naħdmu meta jkollna dawn l-istqarrijiet ministerjali.

MR SPEAKER: Hemm diġà ruling fuqha, u r-ruling li tajt huwa ruling li, meta jkun hemm stqarrijiet ministerjali, il-Ministru, jew f'dan il-każ, il-Prim Ministru, li jagħmel l-istqarrija ministerjali, l-istqarrija trid tkun fir-remit ta' għaxar minuti.

Il-persuna li tagħmel id-domandi jew tagħmel l-osservazzjonijiet, il-main spokesman, f'dan il-każ, il-Kap tal-Oppożizzjoni, jieħu mhux iktar minn ħames minuti.

F'dan il-każ, għamilt l-osservazzjoni lill-Onor.

Simon Busutil ilbieraħ meta kien fl-istadju li wasal fis-seba' minuti, u fil-fatt għamel kważi 11-il minuta.

B'xi mod għamel dak il-perijodu.

Jiena mxejt ħafna iktar minn fair.

DAVID AGIUS: Sur President, jien qed nitlob li din il-Kamra nidderieġu lilek billi ...

DAVID AGIUS: Nistgħu nibdlu r-ruling billi din il-Kamra tiddeċiedi, billi dan il-Kumitat jiddeċiedi …

MR SPEAKER: Reviżjoni tal-iStanding Orders trid issir.

Impossibbli li l-Parlament ma jkollux direzzjoni mis-Sedja biex ix-xogħol isir.

Immaġina – bħalma ġara, u inti taf għax kont kellimtek fuqha – li jkollok parlamentari li jagħmel domanda, idum tliet kwarti jdur jagħmel l-argumentazzjoni tagħha – xi ħaġa li kienet issir u m'għadhiex issir – imma lbieraħ il-Prim Ministru ħa 13-il minuta, u l-Kap tal-Oppożizzjoni ħa 11-il minuta jew viċin il-11-il minuta.

Kont ħafna raġjonevoli meta tkellem il-Kap tal-Oppożizzjoni.

Jiena stajt, wara ħames minuti, ngħidlu … (Interruzzjonijiet) Onor. David Agius, inti bdejt bil-premessa li s-Sedja ma mxietx sew.

Is-Sedja mxiet ħafna sew, anzi mxejt b'mod korrettissimu ma' dak li jien stess iddeċidejt.

DAVID AGIUS: Jien qed ngħid li l-mod kif imxiet il-Kamra lbieraħ, is-Sedja, hemm bżonn li nirreveduh.

Qed inqajjem dan il-punt f'din il-Kamra biex naqblu li l-ewwel kelliem, ikun min ikun, min-naħa tal-Gvern, u l-ewwel kelliem, ikun min ikun, min-naħa tal-Oppożizzjoni – li ġeneralment ikunu l-Prim Ministru, il-Kap tal-Oppożizjoni, Ministru jew Shadow Minister tiegħu – ma jkunux soġġetti għal limitazzjoni.

MR SPEAKER: Jiddispjaċini ma naqbilx miegħek, u m'inix se naċċettaha.

Tajt deċiżjoni fis-Seduta 27 tas-6 ta' Ġunju u għamiltha ċara.

Dan huwa ruling, u ruling irid jibqa' hemmhekk u ma jistax jiġi kontestat, sakemm ma jkunx hemm bidliet fl-iStanding Orders.

Ħu paċenzja, Onor. de Marco, ħa nagħmluha ċara din, fejn għedt hekk:

"Nixtieq niġbed l-attenzjoni tal-Kamra fuq li nqala' proprju f'dan il-ħin tal-mistoqisijiet u rimarki dwar l-istqarrija, il-proċedura tal-Parlament, skont deċiżjoni 13 tas-Seduta 233 tal-25 ta' Frar 1985, kienet li, meta ssir stqarrija ministerjali, isiru domandi biss.

Veru li hemm il-custom li wieħed jagħmel mistoqsijiet u jagħmel argument magħha.

Tajjeb ngħid ukoll li, għall-benefiċċju ta' kulħadd li, skont il-proċedura kif aħna nimxu taħt l-Ordnijiet Permanenti 197 ta' proċedura, hija li, in the absence ta' dak li huwa mod dettaljat fl-Ordnijiet Permanenti tal-Kamra, nimxu ma' dak li jgħidilna l-Erskine May.

L-Erskine May jagħmilha ċara li statement ta' ministru kemm jista' jkun ikun konċiż u ma jkunx itwal minn għaxar minuti.

Replika tal-Oppożizzjoni għal kull membru ma tkunx iktar minn ħames minuti.

Qed ngħid dan mhux biex nimxu fuqhom b'mod strett, imma qed ngħid dan biex kemm jista' jkun nagħtu spazju lil kulħadd."

Dak kien ir-ruling.

Issa, ovvjament, il-Kamra f'xi mument, f'xi ħin, trid tirregola, imma allaħares il-proposta tiegħek li jqum il-Prim Ministru u jgħid li jrid jagħmel sagħtejn, u l-Kap tal-Oppożizzjoni jagħmel sagħtejn, u allura s-seduta, sakemm ikun hemm qbil … Ġieli kien hemm qbil.

Pereżempju, kien hemm stqarrija – mingħalija tal-Prim Ministru fuq il-kwestjoni tal-immigrazzjoni – fejn kien hemm qbil bejn iż-żewġ naħat li kemm il-Prim Ministru, kif ukoll il-Kap tal-Oppożizjoni, jieħdu ċertu ħin.

Hemmhekk hemm il-qbil.

Meta ma jkunx hemm il-qbil, bir-rispett kollu, jien irrid nimxi fuq ir-ruling li għandna.

L-Onor.

MARIO DE MARCO: Sur President, fl-assenza ta' qbil bejn iż-żewġ naħat, mhux qegħdin nitkellmu li hemm bżonn li jinbidel l-iStanding Order.

Jekk il-Prim Ministru u l-Kap tal-Oppożizzjoni ...

MR SPEAKER: Jekk tbiddlu l-iStanding Order, nimxu mal-iStanding Order.

MARIO DE MARCO: Jekk jinbidlu l-iStanding Orders, jinbidel kollox, ovvja; imma jiena qed ngħid li fl-assenza ta' bdil fl-iStanding Orders ...

MARIO DE MARCO: Jekk ikun hemm qbil bejn il-Prim Ministru u l-Kap tal-Oppożizzjoni ...

MR SPEAKER: Dik m'hemmx problema fil-Kamra.

Meta jkun hemm qbil, jiġi ddikjarat, kif fil-fatt ġieli ġie ddikjarat.

DAVID AGIUS: Qed nipprova nsib qbil fil-House Business biex ma jkollniex għalfejn, qabel kull stqarrija ministerjali, nagħmlu dan il-qbil.

Niddikjarawh hawn ġew.

MR SPEAKER: Bir-rispett kollu, ma tistax fuq l-istqarrija.

Naħseb li, jekk iż-żewġ naħat jaqblu li l-Prim Ministru u l-Kap tal-Oppożizzjoni, jew il-kelliem minfloku, jista' jkollhom iktar minn għaxar minuti kull darba li l-Prim Ministru se jagħmel stqarrija ministerjali, niffrankaw li noqogħdu nidħlu fil-kwestjoni kollha tal-iStanding Orders u l-kwestjoni kollha tar-ruling.

Fl-assenza ta' qbil, japplika r-ruling.

MR SPEAKER: Onor. de Marco, meta jkun hemm qbil m'hemmx problema.

Jekk il-Prim Ministru, qabel ma jibda jagħmel l-istqarrija, jgħid … (Interruzzjonijiet) Jiena dejjem nibgħat osservazzjoni li m'għandux jaqbeż l-għaxar minuti, il-Prim Ministru hu min hu, jien qiegħed hemmhekk biex immexxi l-Kamra.

MARIO DE MARCO: Sur President, qed naqblu.

Kulma qed jitlob l-Onor.

Agius huwa li, minflok noqogħdu nagħmlu qbil bejn iż-żewġ naħat tal-Kamra f'kull udjenza, nagħmlu l-qbil hawnhekk.

Dan li qed jgħid l-Onor.

MR SPEAKER: Prattiku, imma dak arawh intom.

Meta jkun hemm il-qbil fil-Kamra, hemm qbil.

Jekk, qabel ma jibda stqarrija, ministru jgħid: 'Jien se nieħu iktar minn għaxar minuti', ovvjament ikun hemm qbil li l-parti l-oħra tista' tieħu iktar minn ħames minuti.

Imma, meta m'hemmx qbil, ir-ruling huwa ruling.

Inkella x-xogħol tal-Kamra ma jsirx.

(Interruzzjonijiet) Onor. de Marco, meta ma nforzajtx ir-ruling, ħlejna seduta nisimgħu d-domandi, u x-xogħol tal-Kamra mar lura b'żewġ seduti.

Hawn iktar rimarki jew xi ħaġa oħra?

Mela nirringrazzjakom.

Fit-8.52 p.m., il-Kumitat aġġorna għat-Tnejn, 27 ta' Jannar 2014, fis-6.45 p.m.

Proceedings, agenda, minutes and transcripts of the parliamentary committees hbc


KUMITAT PERMANENTI DWAR IX-XOGĦOL TAL-KAMRA

LAQGĦA NRU.

L-Erbgħa, 15 ta' Jannar 2014

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta,

fis-6.47 p.m.

L-iSpeaker, l-Onor Anġlu Farrugia, ippresieda.

PREŻENTI

Id-Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali l-Onor Louis Grech, l-Onor.

Il-Minuti tal-laqgħa numru 12 li saret fis-17 ta' Diċembru 2013 kienu kkonfermati.

PERMESS LILL-MEDIA

L-iSpeaker informa lill-Kumitat li kien irċieva talba mill-media għall-permess biex jiffilmjaw u jieħdu ritratti tal-ewwel parti tal-laqgħa tal-Kumitat.

Il-permess ingħata.

L-Onor.

David Agius informaw lill-Kumitat li l-ittra mibgħuta lilhom mis-Sur Michael Sant, datata 14 ta' Diċembru 2013, u li sal-laqgħa preċedenti tal-Kumitat kienet għadha ma waslitx għandhom, fil-fatt irċevewha dakinhar stess, is-17 ta' Diċembru 2013.

XOGĦOL TAL-KAMRA

Id-Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali informa lill-Kumitat li l-ħsieb tal-Gvern kien li:

(a) it-Tnejn, 20 ta' Jannar 2014 il-Kamra tibda tiddiskuti fl-istadju tat-Tieni Qari l-Abbozz ta' Liġi dwar il-Professjoni tax-Xogħol maż-Żgħażagħ – Abbozz Nru 30;

(b) it-Tlieta, 21 ta' Jannar 2014 il-Kamra kellha tiddiskuti l-approvazzjoni tar-Riżoluzzjoni għar-Ratifika tal-Ftehim dwar Qorti dwar Privattivi Industrijali Unifikati (Unified Patent Court) (UPC) – Mozzjoni 78, u wara l-Kamra tgħaddi għal xogħol ieħor f'din l-ordni: titkompla d-diskussjoni fuq it-Tieni Qari tal-Abbozz ta' Liġi li jemenda l-Kodiċi Kriminali (Emenda Nru 3) – Abbozz Nru 22; tibda d-diskussjoni fuq it-Tieni Qari tal-Abbozz ta' Liġi li jemenda l-Kodiċi Kriminali (Emenda Nru 4) – Abbozz Nru 23, u tibda d-diskussjoni fuq it-Tieni Qari tal-Abbozz ta' Liġi li jemenda l-Att dwar l-Affarijiet tal-Konsumatur – Abbozz Nru 31;

(c) l-Erbgħa, 22 ta' Jannar 2014 l-ewwel item fuq l-aġenda jkun it-Tieni Qari tal-Abbozz ta' Liġi li jemenda l-Liġijiet tal-Komunikazzjonijiet – Abbozz Nru 33;

(d) it-Tnejn, 27 ta' Jannar 2014 il-Kamra tiddiskuti l-mozzjoni mressqa mill-Onor.

Claudio Grech għat-twaqqif ta' Kumitat Permanenti dwar is-Saħħa – Mozzjoni Nru 88; u

(e) it-Tlieta, 28 ta' Jannar 2014 tibda d-diskussjoni fuq il-mozzjoni mressqa mill-Oppożizzjoni għat-tħassir ta' Avviż Legali 450 tal-2013 dwar il-Programm tal-Investitur Individwali – Mozzjoni Nru 93.

L-Onor.

David Agius, filwaqt li informa lill-Kumitat li seduta waħda tkun biżżejjed għad-diskussjoni dwar il-mozzjoni Nru 88, indika li minħabba impenji oħrajn ikun aħjar jekk din il-mozzjoni titressaq għad-diskussjoni t-Tlieta, 28 ta' Jannar 2014, filwaqt li d-dibattitu fuq mozzjoni Nru 93 jibda fis-seduta tat-Tnejn, 27 ta' Jannar 2014 u jkompli l-Erbgħa, 29 ta' Jannar.

Huwa żied li għal dan id-dibattitu l-kelliema tal-Oppożizzjoni kienu jinħtieġu madwar tliet seduti.

Wara diskussjoni, il-Kumitat qabel li t-Tnejn, 27 ta' Jannar 2014 tibda d-diskussjoni fuq mozzjoni Nru 93, li tieħu tliet seduti, bil-Parlament jiltaqa' wkoll il-Ħamis 30 ta' Jannar.

Il-possibiltà ta' allokazzjoni ta' aktar seduti għal din il-mozzjoni kellha tiġi diskussa aktar 'il quddiem.

Intlaħaq ukoll qbil li d-dibattitu fuq mozzjoni Nru 88 kellu jsir f'seduta waħda t-Tlieta, 28 ta' Jannar 2014.

Fuq proposti tal-iSpeaker, il-Kumitat qabel li:

(a) il-laqgħa tal-Kumitat Permanenti dwar ix-Xogħol tal-Kamra li fiha tissokta d-diskussjoni dwar l-Ombudsplan 2014 fil-preżenza tal-Ombudsman, kellha ssir it-Tnejn, 3 ta' Frar, 2014 fis-6.45 p.m.;

(b) il-laqgħa tal-Kumitat Permanenti dwar il-Privileġġi li fiha tinstema' x-xhieda tal-Prim Ministru ssir nhar it-Tlieta, 28 ta' Jannar 2014, fis-6.45 p.m.;

(c) il-Kumitat Magħżul inkarigat mit-tħejjija ta' rapport dwar it-twaqqif ta' Kumitat Permanenti dwar l-istandards, l-etika u l-imġiba xierqa fil-ħajja pubblika għandu jerġa' jiltaqa' t-Tlieta, 4 ta' Frar 2014, fis-6.45 p.m;

(d) fis-seduta tat-Tnejn, 27 ta' Jannar 2014, il-Kamra tikkommemora l-vittmi tal-Olokawst, skont ir-Riżoluzzjoni tan-Nazzjonijiet Uniti tal-21 ta' Novembru, 2005, billi jsir intervent qasir minn Membru minn kull naħa tal-Kamra segwiti minn minuta silenzju; u li

(e) it-terminu tal-kuntratt tas-Sinjorina Pauline Abela bħala rappreżentant permanenti tal-Parlament Malti fil-Parlament Ewropew jiġi estiż b'xahrejn, sa April 2014, meta l-Parlament Ewropew jasal biex jiġi xolt qabel ma jsiru l-elezzjonijiet għall-Membri Parlamentari Ewropej.

Fuq l-istess punt, l-iSpeaker informa lill-Kumitat li s-Sur Kenneth Curmi, Research Analyst, kien wera interess li jintgħażel għall-kariga ta' rappreżentant permanenti tal-Parlament Malti fil-Parlament Ewropew għat-terminu li jkun imiss.

Il-Kumitat qabel li l-għażla tal-persuna f'din il-kariga ssir wara sejħa interna għal applikazzjonijiet miftuħa għal uffiċjali tal-Parlament.

MOZZJONI DWAR IT-TNEĦĦIJA TAL-IMĦALLEF LINO FARRUGIA SACCO

L-iSpeaker fakkar lill-Kumitat li fis-seduta ta' nhar it-Tnejn, 13 ta' Jannar 2014, huwa kien qiegħed fuq il-Mejda tal-Kamra r-rapport tal-Kummmissjoni għall-Amministrazzjoni tal-Ġustizzja dwar l-Imħallef Lino Farrugia Sacco, u sussegwentement wara saru interventi qosra mill-Prim Ministru u mill-Kap tal-Oppożizzjoni.

L-iSpeaker informa lill-Kumitat li l-Iskrivan tal-Kamra kien irċieva korrispondenza mingħand l-avukati tal-istess Imħallef datata 15 ta' Jannar 2014, u qara din l-ittra lill-Kumitat.

L-iSpeaker żied jinforma lill-Kumitat li dakinhar stess hu kien bagħat lill-Imħallef kopja uffiċjali tar-rapport tal-Kummissjoni.

Il-Kumitat qabel mar-rimarka tad-Deputat Prim Ministru li qal li xtaq jirreġistra li huwa inaċċettabbli li l-media bdiet toħroġ informazzjoni dwar ir-rapport qabel ma dan intbagħat lill-iSpeaker, lill-Prim Ministru u lill-Kap tal-Oppożizzjoni.

Il-Kumitat iddiskuta l-punti mqajma fl-ittra u ċjoè:

(a) il-mozzjoni ppreżentata minn Dr Gonzi m'għadhiex aktar fis-seħħ peress li hemm "Parlament ġdid, mandat ġdid mill-poplu, Prim Ministru ġdid, xort'oħra minn dak ta' qablu li kien ressaq il-mozzjoni u meta Dr Gonzi m'għadux membru tal-Kamra"; u li

(b) hemm rikors Kostituzzjonali pendenti li l-eżitu tiegħu jista' jimpinġi fuq id-deċiżjoni tal-Kummissjoni.

Il-Kumitat qabel li sal-laqgħa li jmiss, li kellha ssir it-Tnejn, 27 ta' Jannar, fis-6.45 p.m., kemm is-Sedja kif ukoll il-membri tal-Kumitat miż-żewġ naħat tal-Kamra jitolbu parir legali dwar il-punti msemmija f'paragrafi (a) u (b) hawn fuq, u li mbagħad ikun il-Kumitat li jieħu d-deċiżjoni finali.

XOGĦOL IEĦOR

L-Onor.

Carmelo Abela informa lill-Kumitat li l-ħsieb tal-Gvern huwa li meta l-Kumitat Permanenti għall-Konsiderazzjoni ta' Abbozzi ta' Liġi jiltaqa' biex jiddiskuti l-Abbozz ta' Liġi dwar l-Unjonijiet Ċivili – Abbozz Nru 20 – il-laqgħa tieħu forma ta' public hearing.

L-Onor.

David Agius kellu jikkonsulta lill-Grupp Parlamentari tiegħu u jikkomunika d-deċiżjoni lill-Kumitat.

L-Onor.

David Agius qajjem il-punt dwar il-ħin allokat għall-interventi waqt stqarrijiet ministerjali.

L-iSpeaker qal li fin-nuqqas ta' reviżjoni tal-Ordnijiet Permanenti f'dan ir-rigward hemm bżonn li l-Parlament ikollu direzzjoni mis-Sedja biex ix-xogħol tal-Kamra jsir u allura għandu jibqa' japplika r-ruling mogħti minnu f'seduta 27 tas-6 ta' Ġunju 2013, dwar din il-materja.

L-iSpeaker fakkar lill-Kumitat li kif diġà ġara fil-passat, jekk f'ċerti każijiet ikun hemm ftehim xort'oħra, il-ħin stabbilit jista' jiġi estiż.

Fit-8.52 p.m. il-Kumitat aġġorna għat-Tnejn, 27 ta' Jannar 2014, fis-6.45 p.m.

SKRIVAN TAL-KAMRA

ANĠLU FARRUGIA

Proceedings, agenda, minutes and transcripts of the parliamentary committees docx